text:
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
Jumat, 01 Juni 2012
soal-soal basa sunda
SOAL UAS BASA SUNDA
KELAS VII SEMESTER GANJIL 2012
WACANA 1 (PAGUNEMAN)
WACANA 1 (DONGENG)
Dina hiji poé Sakadang Kuya ulin ka sisi basisir. Manéhna cicing handapeun tangkal kalapa, katebak ku angin laut. Aya ku nimat. Bakating ku genah, nepi ka nundutan. Keur kitu, teu kanyahoan ti tadina, torojol Sakadang Maung, ngomong tarik ngagareuwahkeun anu keur anteng nundutan.
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
“Ha ha ha, kabeneran, aing keur lapar manggih hakaneun!” pokna bari ngadeukeutan Sakadang Kuya.
Sakadang Kuya reuwas kacida. Tapi teu bisa nyumput atawa lumpat. Dina biasa ogé kétang, kateuteu ari, da angger bakal katéwak ku Sakadang Maung anu kaceluk tarik lumpatna. “Ké heula, Sakadang Maung,” ceuk Sakadang Kuya, neger-neger manéh. “Naon deui? Anu jelas, sia bakal jadi eusi kadut aing!” ceuk Sakadang Maung, ngomongna angger bedas dibarung ku ngagerem sagala.
1. Palaku utama dina sempalan dongéng di luhur nyaéta…
a. Kuya b. maung c. kuya jeung peucang d. kuya jeung maung
2. Kumaha sipat kuya sabada hidep maca éta sempalan dongéng ?
a. Béréhan b. reuwasan c. pinter d. elehan
3. Kumaha sipat atawa watek maung nu kagambar dina éta sempalan dongéng ?
a. Bageur b. bengis c. hadé lampah d. éléhan
4. Dongeng asal-muasal hiji tempat/kajadian disebut …
a. Fabel b. sasakala c. mite d. parabel
5. Karya sastra nu sumebar sacara lisan
a. Carita pondok b. novel c. sajak d. dongeng
6. Karangan nu teu kapanggih pangarangna disebut…
a. Sinonim b. antonim c. anonim d. homonim
7. Hal nu jadi ciri dina dongéng nyaéta aya hal nu pamohalan. Dina dongéng di luhur hal naon nu dianggap pamohalan?
a. Kuya bisa nyarita c. kuya bisa nyieun lombang
b. Maung teurak diduruk d. kuya teu teurak diduruk
8. Isuk-isuk Bi Imah naheur cai bari siduru. Kecap siduru kaasup kecap pagawéan....
a. aktif b. pasif c. résiprokatif d. répléktif
9. Kamari kuring dibéré duit ku Pa Guru. Kecap dibéré kaasup kecap pagawéan....
a. Aktif b. pasif c. résiprokatif d. replektif
10. Salaku mahluk sosial, urang kudu daék méré mawéh ka sasama. Kecap méré mawéh kaasup kecap pagawéan....
a. aktif b. pasif c. résiprokatif d. réfléktif
11. Si Rudi jeung Si Marwan keur silihhudag di lapang baskét. Kecap silihudag kaasup kecap pagawéan.
a. aktif b. pasif c. résiprokatf d. Réflékif
12. Pun Bibi kamari nampi artos wésel ti putrana anu di Saudi. Kecap nampi kaasup kecap pagawéan....
a. dinamis b. statis c. résiprokatif d. réfléktif
13. Mana kalimah nu ditulis luyu jeung éjahan basa Sunda?
a. Mang Santa keur mandi. c. mang Santa keur mandi.
b. Mang santa keur mandi. d. mang santa keur mandi.
14. Tanda pananya nu bener larapna aya dina kalimah...
a. Maenya nu tara ngapalkeun peunteunna alus?
b. Iraha badé angkat ka Cianjur téh, Pa?
c. Abdi mah badé ngiring piknik ka Pangandaran?
d. Alhamdulillah abdi réngking kahiji?
15. Kalimah nu mana nu bener tur luyu jeung ejahan?
a. Saha nu pinunjul dina maca sajak téh! c. Di mana nyimpenna buku téh!
b. Euleuh mani alus gambar téh! d. Pun Bapa badé ngalatih degung!
16. Cara ngalarapkeun aksara gedé nu bener dina kalimah ieu di handap nyaéta...
a. Siswa SMP 1 majalengka badé piknik ka jakarta.
b. barudak keur ulin di sisi walungan bari nguseup.
c. Guru-guru nuju riungan di pendopo kabupatén majalengka.
d. Urang Kertajati nuju piknik ka Jogjakarta.
17. Tanda titik nu bener larapna aya dina kalimah ...
a. Néng Lisna nuju sasapu di kelas. c. Saur saha Bu Aan ngalih.
b. Aduuuh, ieu suku katincak. d. Mang, ka dieu sakedap.
18. Mana nu kaasup kalimah teu sampurna nu nyicingan fungsi jejer?
a. Bandung. b. Nulis. c. Abdi. d. Jambu.
19. Pilih kalimah teu sampurna nu nyicingan fungsi caritaan!
a. Bandung. b. Nulis. c. Abdi. d. Jambu.
20. cikrck; ni NgN btu
a. cikaracak ninggang batu c. laun-laun jadi legok
b. cikaracak ninggang kana batu d. lila-lila jadi legok!
Sekolah : SMPN 1 Cingambul
Mata pelajaran : Bahasa Sunda
Kelas : IX
Waktu : 90 menit
Baca sajak ieu kalawan taliti!
AL-QUR’AN
Qur’an firman Pangéran
Dilungsurkeun sasih Ramadhan
Eusina pituduh jeung pangajaran
Pikeun ngajak kana kaimanan jeung kasabaran
Ayat nu suci tur mulya
Jadi saksi umat manusa
Di saantero alam marcapada
Nu ngagimbung pinuh ku dosa
Bukti sareng jangji Pangéran
Kaunggel dina ayat-ayat Al-Qur’an
Sanés jangji nu tacan kaciri
Tapi pakta anu tétéla nyata
Al-Qur’an salah sahiji cara
Sangkan manusa ngajauhan tina dosa
Lamun yakin kana eusina
Pinasti jadi ahli sawarga
Pilih jawaban nu pangbenerna !
1. Dumasar kana eusi sajak dina pada kahiji yen Al-Qur’an dilungsurkeun …
a. sasih sawal b. sasih anu mulya c. sasih ramadan d. sasih Muharam
2. Eusi Al-Qur’an teh nyaéta saperti ieu di handap, iwal…
a. pituduh b. pangajaran c. sajarah d. dongeng
3. Dina pada (bait kaopat), naon tujuan dilungsurkeun Al-Qur’an ?
a. manusa ngajauhan tina dosa b. manusa ménta dihampura
c. manusa asup sorga d. manusa loba dosa
4. Dumasar kana eusi sajak di luhur, manusa bakal asup sorga lamun ….
a. Daek maca Qur’an b. resep kana Qur’an c. yakin kana eusi Qur’an d. meuli Qur’an
Salajengna, hotib wasiat hususna ka diri pribadi umumna ka hasidin rohimakumulloh, sumangga urang ronjatkeun kataqwaan ka Alloh swt, margi mung ku taqwa urang tiasa ngahontal kasalametan di dunya sareng aherat.
Manusa aya hargana lamun miboga élmu sanajan miskin. Kitu deui manusa jadi terhormat lantaran boga elmu. Lamun teu boga élmu, naon hargana hirup urang, sabab henteu aya bédana jeung sato.
Imam Syafi’i ngadawuh : “Hirup manusa atawa hiji pamuda, nyaéta ku élmu jeung taqwa.”
Lamun elmu jeung taqwa teu aya dina diri manusa, mangka hirupna moal aya hartina. Kukituna hayu urang tungtut élmu. Sing getol hadir di majlis élmu.
Seueur pisan pahlana pikeun jalmi nu resep nungtut elmu. Sakumaha dawuhan Kanjeng Nabi Muhammad SAW. Dina haditsna: “Diukna anjeun dina majlis élmu sanajan sakeudeung, sanajan teu nyabak kalam-kalam acan, sanajan teu nulis sahurup-hurup acan, maka éta geus leuwih hade tibatan ngamedikakeun sarébu budak beulian.”
Anjeunna ogé ngadawuh, hiji jalma disebut sial upama dina éta poé teu nambahan élmuna.
“Lamun datang ka kaula hiji poé anu teu nambah élmu, mangka kaula nganggap éta poé-poé sial, henteu aya berekahna.”
5. Nu kaasup rukun hutbah nyaéta …
a. maca hadits b. diuk c. maca basa Arab d. wasiat taqwa
6. Manusa bakal luhur darajatna dina pandangan Alloh lamun …
a. loba élmu b. loba harta c. luhur pangkat d. gede kawani
7. Akibat lamun jalma nu teu boga élmu nyaéta…
a. hirup moal aya hartina b. miskin harta
c. teu boga wibawa d. dihina ku papada jalma
8. Kudu kumaha lamun urang hayang loba élmu ?
a. teu kudu sakola b. daék hadir ka majlis élmu
c. sering meuli Koran d. langganan majalah
9. Naon nu nyababkeun ibadah Jum’ah hiji jalma teu ditarima ?
a. bajuna batik b. ngobrol c. teu dikopéah d. maké calana panjang
10. Ieu di handap mana kecap nu asalna tina basa Arab?
a. datang b. sholat c. mangkat d. istirahat
11. Dina surat resmi nu kaasup kana kop surat nyaéta…
a. logo b. pangirim surat c. nomer jeung hal d. tembusan surat
12. Dines henteuna hiji surat ditangtukeun ku …
a. nu ngirimkeun surat b. amplop c. keretas surat d. eusi surat
Nomer : 025/OSIS/U/2012
Lampiran : -
Perkawis : ULEMAN GEMPUNGAN
Kahatur
Pangurus OSIS SMPN 1 Sukamaju
Di Sukamaju
13. Bagian tina surat di luhur kaasup kana …
a. eusi surat b. hulu surat c. bubuka surat d. panutup surat
Ku kituna sim kuring ngulem sadaya pangurus supados tiasa ngaluuhan éta gempungan.
14. Ditilik tina eusina, éta bagian surat kaasup kana …
a. eusi surat b. hulu surat c. bubuka surat d. panutup surat
15. Saha nu ngamimitian ngabédakeun istilah tembang Sunda ?
a. Sacadibrata b. Anggakusuma c. R.H. Hasan Mustapa d. MA. Salmun
16. Ieu di handap pupuh nu kaasup kana sekar ageung nyaéta …
a. Balakbak b. Ladrang c. Maskumambang d. Sinom
17. Mana ieu guru lagu jeung guru wilangan di handap nu nuduhkeun patokan pupuh Kinanti ?
a. 8-a, 7-a, 8-u, 8-a, 8-I, 8-I b. 8-a, 8-a, 8-u, 8-a, 8-i, 8-i
c. 8-a, 8-i, 8-u, 8-a, 8-I, 8-I d. 8-u, 8-i, 8-a, 8-i, 8-a, 8-i
18. Watek Pupuh Balakbak nyaéta …
a. gumbira b. sedih c. sumanget d. prihatin
Mun nyawang ka tebéh wétan 8 – a
Gunung Ciremai ku asri 8 – i
Ngabedega mungguh gagah 8 – a
Matak resep nu ningali 8 – i
Tanda Agungna Gusti 7 – i
Alloh anu Maha Luhung 8 – u
Murba sadaya alam 7 – a
Bumi langit sapangeusi 8 – i
Ka manten-Na kedah muji sadayana 12 – a
19. Rumpaka di luhur ngagunakeun patokan pupuh …
a. Kinanti b. Sinom c. Dangdanggula d. Asmarandana
20. Eusi rumpaka pupuh di luhur nerangkeun ngeunaan …
a. Kaayaan Majalengka b. Kaayaan gunung-gunung
c. Kaayaan Gunung Ciremai d. Kakayaan Majalengka
21. Resep ka Néng Wulan mah sanajan beunghar ogé henteu...
a. Amis daging c. panjang leungeun
b. Héjo tihang d. gédé hulu
22. Ka jalma anu ... moal aya nu resepeun.
a. Amis budi c. Hampang birit
b. Gédé hulu d. ipis biwir
23. Kadé mun aya si Eta ma kudu ati-ati da ... sok nyokot barang batur.
a. Hejo tihang c. beurat birit
b. Hampang leungeun d. panjang leungeun
24. Jang Marjan mah ... teu kaop kakeureut sok jadi borok.
a. Amis budi c. amis daging
b. Pait daging d. haseum budi
25. Jadi jalma ulah sok ... sing boga pamadegan atuh!
a. Buntut kasiran c. ngabuntut bangkong
b. Tuturut munding d. ceuli lentaheun
26. Kalimah ieu di handap nu ngagunakeun gaya basa rarahulan nyaeta….
a. Saantéro eusi jagat bakal surti.
b. Hapunten, putra ibu téh kirang dina matematika téh.
c. Ah, saung abdi mah ukur saageung pelok.
d. Pantes rék dipikangéwa oge da manéh mah gedé hulu.
27. Mana kalimah anu ngagunakeun gaya basa ngasor?
a. Manéhna ngajerit maratan langit basa bapana maot.
b. Punten, pangnungtunkeun Pun Aki, tos kirang titingalanana.
c. Abdi mah ngaos téh masih diajar alip-alipan kénéh.
d. Paingan loba kukupu, sihoreng di dieu téh aya malati nu sumedeng mekar..
28. Pilih kalimah nu ngagunakeun gaya basa rautan
a. Di kota mah loba gedong nu jujul ka langit.
b. Hapunten, putra ibu téh kirang dina matematika téh.
c. Ah, sawah abdi mah ukur satapak peucang.
d. Pantes rék dipikangéwa oge da manéh mah panjang leungeun.
29. Kecap ieu di handap ngagunakeun rarangken hareup ting- sarta anu ngandung harti loba nu migawéna nyaeta…
a. Tinggorowok b. tinggurilap c. tingburinyay d. tingjeleger
30. Pilih kecap rundayan anu ngandung harti loba atawa sering/tuluy tumuluy.
a. Tinggurilap b. patingkoceak c. tingjarerit d. tingalasruk
31. Anu keur laleumpang ... basa nénjo aya nu katabrak téh.
a. Tingkorejat b. tingjarungkel c. patingaraduh d. tingjarerit
32. Saréréa bungah, iwal nu duaan ngan... baé sabab teu lulus.
a. Tingcakakak b. tingharuleng c. tinggorowok d. patingcalengir
33. Bagian tina naskah drama anu eusina mangrupa gambaran eusi sarta ditepikeun dina bubuka disebut….
a. dialog b. epilog c. prolog d. monolog
“ Udin! Silaing dititah nyieun ondangan ku déwék, di mana silaing nyieun ondangan ieu ? ”
“ Di Si Ték An, Gan.. réréncangan abdi.”
34. Ungkara bieu mangrupa bagian tina naskah drama nu disebut….
a. dialog b. épilog c. prolog d. monolog
35. Bagian tina naskah drama nu ditulis dina bagian panutup disebut….
a. dialog b. epilog c. prolog d. monolog
36. Eusi drama anu pikaseurieun sarta miboga tujuan sangkan panongton ngarasa bungah kaasup kana drama….
a. Drama suara b. drama komédi c. drama tragédi d. dramatisasi
37. Kecap panganteur nu merenah pikeun ngalengkepan kalimah “Méh ... poé, Susan mah sok maca di perpustakaan.” nyaéta…
a. ogé b. mah c. téa d. unggal
38. “... di kampung ... di kota geus lumrah laptop mah.” Kecap panyambung papasangan anu luyu pikeun ngalengkepan kalimah nyaéta….
a. lain; tapi b. boh; boh c. lain; boh d. boh; lain
39. Karangan wangun lancaran anu caritana relatif pondok. Eusina leuwih nyoko kana kahirupan manusa sapopoé, disebut…
a. Novel b. sajak c. drama d. carpon
40. Mun ditilik tina unsur-unsurna, nu kaasup kana ciri carita pondok, nyaéta…
a. galurna teu ngarancabang c. palakuna loba
b. tempat jeung waktu kajadianana loba d. eusina nyaritakeun kajadian anu pamohalan
II. ESSAY
1. Lengkepan tabél di handap ku kecap asal jeung kecap rundayan !
2. Jieun kalimah maké kecap : a. dialungkeun; b. mangmeulikeun !
3. Jieun 2 kalimah nu ngagunakeun gaya basa ngasor !
4. Jieun 2 kalimah nu ngagunakeun gaya basa rautan !
5. Jieun kalimah tina kecap-kecap : élmu, imam, sholat, jeung ibadah!
Langganan: Posting Komentar (Atom)


c: text/html

text:
Eusi hiji blog bakal leuwih ragem deui ku tulisan lamun éta blog dikokolakeun ku lobaan. Anu ngokolakeun blog lain ngan ukur saurang wungkul, tapi bisa leuwih ti saurang. Pikeun ngalaksanakeun ieu hal, dina wordpress aya kamonésan pikeun ngondan pangarang atawa panulis séjén pikeun ngilu ilubiung dina ngokolakeun eusi blog, utamana ngeunaan medalkeun tulisan. Pikeun ngondang pangarang séjén, aya pidangan User > Invite New. Dina ieu pidangan disadiakeun pasilitas pikeun ngasupkeun alamat sérélék anu arék diondang jadi pangarang atawa sandiasma wordpress-na. Sanggeus ngasupkeun ngaran sérélék atawa sandiasmana, tangtukeun kalungguhanana: naha jadi Follower, Pangdeudeul, Panulis, Pangropéa atawa Administrator. Dina kotak eusian Catetan asupkeun catetan atawa wawaran pikeun dikirimkeun dina ondangan. Sanggeus réngsé, teken kenop Send Invitation.
Dina sakali ngondang, bisa langsung nepikeun ka sapuluh urang. Carana ku jalan ngasupkeun alamat sérélék atawa sandiasma wordpress dina kotak eusian anu disadiakeun pikeun sapuluh urang anu diondangna. Pikeun misahkeun antara hiji sérélék/sandiasma anu hiji jeung anu séjénna, ngagunakeun tanda koma. Sedengkeun catetan anu diasupkeun bisa dieusi tulisan anu bébas. Ngan paling panjangna 500 aksara.
Daptar anu diondang bakal dicatet dina tabel di handapeun éta eusian. Kaasup ogé jawaban ti anu diondangna. Naha masih kénéh nunggu jawaban atawa geus ngajawab. Anu geus ngajawab tur nyaluyuan kana pangondangna, bakal dicatet tanggal nyatujuanana.

robotstxt: allowed

filter: keep


text:
Barang anjog ka sisi walungan, gok panggih jeung Sakadang Keuyeup.
“Ku naon Sakadang Kuya, bet jiga anu sedih kitu?” Sakadang Keuyeup nanya.
“Nyaéta, uing téh keur meunang kasusah,” ceuk Sakadang Kuya.
“Kasusah naon?”
Barabat atuh Sakadang Kuya nyaritakeun lalampahanana, ti mimiti panggih jeung maung, boga suling tina tulang maung, nepi ka sulingna dibawa kabur ku Sakadang Monyét.
“Emh, nyaan taya rasrasan pisan Sakadang Monyét mah,” ceuk Sakadang Keuyeup, “Jigana mah kudu diwarah.”
“Enya, ngan kumaha carana?”
“Keun éta mah bagéan uing. Ayeuna mah anteur baé uing ka tempat Sakadang Monyét!”
“Sukur atuh ari Sakadang Keuyeup bisa nulungan mah.”
“Tapi, henteu haratis. Lamun suling beunang deui, rék méré naon Sakadang Kuya ka uing?”
“Naon atuh, nya?”
“Kieu wé atuh, nya, uing téh geus lila hayang boga munding. Tah, kumaha lamun buruhna ku munding baé?” ceuk Sakadang Keuyeup.
“Jadi lah, ari munding mah uing gé boga sarakit. Pék nu jalu mah keur Sakadang Keuyeup, asal suling beunang deui.”
“Heug ari kitu mah, kuring daék nulungan Sakadang Kuya.”
Bring atuh Sakadang Kuya jeung Sakadang Keuyeup indit ngadatangan Sakadang Monyét. Kasampak Sakadang Monyét keur nyuling dina dahan kai pangluhurna.
“Sakadang Monyét, ka dieukeun suling téh!” ceuk Sakadang Kuya.
“Ceuk uing ogé bawa ku sorangan ka dieu! Naék mun bisa mah!” témbal Sakadang Monyét bari ngarenyohan.
“Pokona lamun teu dibikeun deui, rasakeun siah!” ceuk Sakadang Kuya.
Ngadéngé omong Sakadang Kuya kitu téh, Sakadang Monyét kalah nyeungseurikeun.
Waktu Sakadang Kuya jeung Sakadang Monyét paréa-réa omong, Sakadang Keuyeup naék kana tangkal kai, ngadeukeutan ka Sakadang Monyét. Beuki deukeut, beuki deukeut baé. Terus Sakadang Keuyeup cicing palebah buntut Sakadang Monyét anu nyampay dina dahan.
“Rék dibikeun moal?” ceuk Sakadang Kuya.
“Moal!” témbal Sakadang Monyét.
Bérés ngomong, ana gep téh buntut Sakadang Monyét dicapit satakerna ku Sakadang Keuyeup. Sakadang Monyét kacida reuwaseunana jeung nyerieun deuih.
“Oaduh, oaduuuh, oahahaha,” Sakadang Monyét gogorowokan, lantaran buntutna karasa nyeri dicapit ku Sakadang Keuyeup nepi ka buntung. Ari sulingna téa ragrag, tuluy disanggap ku Sakadang Kuya.
Sanggeus sulingna beunang, Sakadang Kuya muruhan munding ka Sakadang Keuyeup. Munding jalu. Bari hahariringan, Sakadang Keuyeup balik kana liangna di sisi walungan bari nungtun munding. Ngan barang asup kana liang, awakna katincak ku munding. Anu matak, cenah, nepi ka ayeuna dina tonggong keuyeup aya anu dekok siga tapak suku munding.
Ari Sakadang Monyét mah terus kabur. Malah teu datang-datang deui ka dinya. Jigana mah éraeun, lantaran buntutna buntung dicapit ku keuyeup téa. Malah mah cenah turunanana ogé areuweuh buntutan. Disebut baé “oa”, lantaran lamun keur karasa nyeri sok humarurung, “Oahahaha, oahahaha.” Nepi ka lila-lila mah sorana ogé kitu deuih.


text:
Dina Lapak
Fiksimini Basa Sunda
Fikmin # Miraculous #
Unggal pésak dikodokan. Ogé pésak calana jeung kaméja Kang Dadang. Susuganan aya duit nu kapopohokeun. Euweuh. Ngahuleng. Barudak ménta jajan. Béas tinggal saeutik. Can aya keur deungeunna. Ningali dompét, tinggal tilu puluh rébu pérak. Nyipta-nyipta, aya nu nagih listrik, pasti bakal bingung, kudu méré alesan naon deui. Lain teu boga duit, palias kudu ngaleungitkeun rejeki ti Mantenna, ngan ti baheula ogé, sarua jeung Kang Dadang, teu biasa nanagih.
Bakat ku capé awak, capé haté, jeung capé pikiran, nepi ka dug-sek kasaréan. Hudang tengah peuting, inget can solat isa. Diajar solat tahajud. Bérés solat, ngadunga, “…. Allahumma inii fakirun faagninii, ….”
“Bu, nuju di mana? Abdi badé masihkeun honor téa.” Sora si Rama, stap di pémda, kadéngéna asa kuhalimpu kana ceuli.


text:
Kiai Haji Zainal Mustafa téh pahlawan nasional anu asalna ti kalangan pasantrén. Anjeunna téh pituin urang Singaparna, Tasikmalaya. Numutkeun katerangan mah, dibabarkeunana taun 1907. Jenengan nuju alitna mah Hudaémi, nénéhna Umri. Sabada munggah haji, jenenganana digentos jadi Haji Zainal Mustafa.
Ti keur umur sapuluh taun, Hudaémi geus kataji ku bag¬bagan agama. Ari sakolana mah di Sakola Rayat. Jadi, salian ti sakola téh, diajar ngaji ka sawatara kiai nu aya di lemburna. Uteukna éncér. Di sakolana kaasup murid anu nyongcolang. Kitu deui di pangajianana. Éta baé, dina umur dua belas taun téh geus mampuh nyangkem ayat¬-ayat Qur'an katut élmu nahu jeung sorof.
Sanggeus tamat ti Sakola Rayat, Hudaémi neruskeun diajarna ka pasantrén. Henteu ngan di hiji pasartrén baé diajarna téh, tapi sok pipindahan. Di antarana baé di Pasantrén Gunungpari, Cilenga, Sukaraja, Sukamiskin, jeung Jamanis. Keur mah pinter, daék diajar, puguh wé élmuna leuwih onjoy dibandingkeun jeung nu saumurna mah.
Dina umur dua puluh taun, anjeunna geus ngadegkeun pasantrén sorangan di Cikembang. Nya dingaranan Pasantrén Sukamanah. Beuki lila, pasantrénna téh beuki gede baé. Dina jero lima belas taun, Pasantrén Sukamanah geus kawéntar ka mana-mana. Lulusanana sumebar di sakuliah Jawa Barat. Malah teu saeutik anu terus ngadegkeun pasantrén di lembur¬na ogé.
Anu diajarkeun di pasantrénna, lain ngeunaan bagbagan agama Islam baé. Ngeunaan pangaweruh umum ogé diajarkeun deuih. Utamana mah anu aya patalina jeung sumanget kabangsaan. Sumanget pikeun ngabéla agama, bangsa, jeung nagara. KH Zainal Mustafa miboga pangaeruh anu kawilang jembar ngeunaan kondisi jeung situasi nagara jeung bangsa urang alam harita.
Beuki lila, komara jeung wibawa KH Zainal Mustafa téh beuki nanjung. Aweuhan jeung pangaruhna beuki nyebar baé. Tangtu wé, pikeun Pamarentah Walanda mah dianggap ngabahayakeun, kaayaan sarupa kitu téh. Tuluy ngayakeun tarékah pikeun ngungkulanana.
Mimitina ku cara lemes. KH Zainal Mustafa diajak gawé babarengan. Dibibita ku rupa-¬rupa kapangkatan. Kabéh ogé taya anu ditedunan. Hal éta luyu jeung sikep KH Zainal Mustafa anu antipenjajah, antikolonial. Ceuk anjeunna mah, gawé bareng jeung pamaréntah jajahan téh sarua baé jeung ngajual bangsa katut agamana sorangan.
Teu bisa ku cara lernes, nya dikasaran. Gerak-gerik KH Zainal Mustafa terus diintip-intip ku Pamaréntah Hindia Walanda jeung antek-antekna. Kawasna maranehna ogé ngambeu yén sistim pendidikan agama di Pasantrén Sukamanah ngajurus kana gerakan antipenjajah, antikolonial, anti Pamaréntah Hindia Walanda. Kitu deui jeung pasantrén-pasantrén anu dipingpin ku urut santri KH Zainal Mustafa.
Nya tungtungna mah Walanda téh nangkep KH Zainal Mustafa. Ari alesanana, KH Zainal Mustafa dianggap ngojok-ngojok rahayat jeung pamuda sangkan ngalawan ka pamaréntah anu sah. KH Zainal Mustafa dibui di Sukamiskin, jeung sawatara babaturanana, di antarana baé Kiai Ruhiat, anu kungsi jadi santrina.
Meunang 53 poé di hotél perdéona téh. Dibébaskeun. Balik deui ka lemburna, KH Zainal Mustafa kalah beuki wani. Terus nyebarkeun paham antipenjajah jeung antikolonial, méh unggal usik. Tétéla, panjara téh taya pangaruhna keur KH Zainal Mustafa mah, henteu mareuman sumangetna, tapi kalah beuki ngagedurkeun tékadna pikeun ngalawan kaom penjajah.
Nepi ka dina ahir Pébruari 1942, KH Zainal Mustafa ditangkep deui ku Pamaréntah Hindia Walanda. Nya di bui di Panjara Ciamis. Jadi, sabenerna mah barontakna KH Zainal Mustafa téh lain Jaman Jepang wungkul. Saméméhna ogé geus anti penjajah. Lamun dina tatabeuhan mah, kajadian di Jaman Jepang téh minangka goongna.
Waktu Jepang asup ka urang, KH Zainal Mustafa téh masih keneh dibui di Panjara Ciamis. Harita ogé aya Kolonél Jepang anu ngolongan ka KH Zainal Mustafa. Heug cenah dibébaskeun ti buina, asal KH Zainal Mustafa daék cekel gawé di Sendenbu, mun ayeuna mah Departemén Penerangan, pikeun ngabantu jeung mingpin propaganda Jepang.
Ari jawaban KH Zainal Mustafa kira-kira kieu, “Ayeuna mah moal wara méré kapastian, lantaran masih kénéh capé. Hayang istirahat heula.” Caritana KH Zainal Mustafa téh dibébaskeun wé. Jepang miharep, KH Zainal Mustafa daék mantuan Jepang dina nyanghareupan Perang Dunya II, anu harita keur ragot-ragotna.
Sadatangna ka lemburna, K.H. Zainal Mustafa kacida dibagéakeunana ku sakumna masarakat. Bubuhan sono téa, lila ninggalkeun lembur. Rahayat datang ti suklakna ti siklukna mapag balikna inohong nu dipikasérab jeung dipikaajrih ku saréréa. Malah anu ti jauhna ogé daratang.
Dina éta kasempetan KH Zainal Mustafa pidato. Eusina, di antarana baé, ngawawadian sangkan rahayat ulah kapangaruhan ku propaganda Jepang jeung anték-antékna. Anjeunna ngécéskeun, yén nagara urang téh kakara ganti anu ngajajah, ti Walanda ka Jepang. Ti penjajah nu hiji ka penjajah nu séjénna.
Hartina, bangsa urang téh can merdéka. Taya alesan pikeun bungah ku robahna kaayaan. Anjeunna umajak sangkan rahayat sabar dina nyanghareupan kaayaan anu teu pasti. “Hayu urang tuturkeun jeung urang saksian babarengan, naon nu baris kajadian engké.” Kitu ceuk anjeunna téh.
Terusna mah KH Zainal Mustafa téh ngajar deui wé di pasantrénna. Neruskeun hanca garapanana ngabina jiwa katut méntal rahayat jeung parapamuda, enggoning ngaronjatkeun rasa cintana kana agama, bangsa, jeung lemah cai. Sikepna anu antipenjajahan, beuki témbrés baé ayeuna mah.
Pamaréntah Jepang terus ngadongsok sangkan KH Zainal Mustafa daék diajak gawé babarengan. Sababaraha kali Jepang ngirimkeun utusan, tapi kabéh ogé taya nu ditedunan. Antukna mah Pamaréntah Jepang téh curiga. Malah KH Zainal Mustafa téh bet kalah beuki ngajauhan baé.
KH Zainal Mustafa henteu panuju kana tindakan Jepang. Bangsa Jepang anu cenah rék ngabébaskeun bangsa Indonésia, dina emprona mah bet sarua ngagalaksakna jeung Walanda. Salila aya dina genggeman Jepang, bangsa urang téh kacida balangsakna.
Kahirupan rahayat harita leuwih balangsak ti Jaman Walanda. Hésé dahareun, lantaran harta bandana digerejud ku Jepang, dipaké bekel perang ku maranéhna. Loba rahayat anu paéh langlayeuseun. Pakéanana ogé henteu mangrupa. Dibaju kadut, kulit kai, atawa karét téh dianggap lumrah Jaman Jepang mah.
Parapamuda anu jagjag waringkas dipaksa jadi tentara. Mun teu kitu dijadikeun romusha. Diarah tanagana bari henteu dibayar, pikeun kapentingan tentara Jepang. Loba anu ngan balik ngaran alatan romusha téh. Pokona mah kahirupan téh kacida susahana Jaman Jepang mah.
KH Zainal Mustafa henteu api lain kana nasib nu karan¬dapan ku bangsana. Terus waé nangtukeun sikep anu tegas. Pamaréntah Jepang henteu kudu dibantuan. Malah leuwih jauh ti kitu, geus nyieun rarancang pikeun ngagempur Jepang. Jepang kudu ingkah ti nagara urang.
Éta rarancang téh dibagi dua bagian. Nyaéta rarancang dangka pondok jeung rarancang dangka panjang. Rarancang dangka pondokna, nyiapkeun méntal rahayat jeung nyusun pasukan. Pasukan anu disiapkeun téh lobana 590 urang. Kaasup pasukan inti anu dipingpin ku Najmudin.
Salian ti eta, nyusun rayon pertahanan anu diwangun ku rahayat di sabudeureun Sukamanah, dipingpin ku Haji Hidayat. Anggota pasukan téh dilatih rupa-rupa kaparigelan perang, silat, malah aya anu dibina pikeun jadi ahli sabotaseu ogé. Pokona mah sakur kaparigelan anu baris loba gunana dina derna perang.
Ari rarancang dangka panjangna Pasantrén Sukamanah kudu milu kana révolusi nasional, nu harita keur disusun ku kekentong pulitik bangsa Indonésia di Jakarta. Ieu rarancang téh nétélakeun yén KH Zainal Mustafa miboga sawangan anu jembar kana pasualan bangsana.
Tétéla, sagala kagiatan KH Zainal Mustafa téh ditalingakeun ku pamaréntah kolonial Jepang. Katambah deuih Jepang téh loba mata-matana ti bangsa urang kénéh. Sagala kagiatan KH Zainal Mustafa di Pasantrén di Sukamanah ditepikeun ka urang Jepang.
Narima éta laporan, parapamingpin Jepang sadar yén naon-naon nu dipilampah ku urang Sukamanah téh bisa ngabahayakeun kana kakawasaan pamaréntah kolonial. Tuluy baé narékahan pikeun ngungkulanana. Taya deui carana, iwal ti kudu nangkep pamingpinna, nyaéta KH Zainal Mustafa.
Sababaraha kali Kempe Tai Tasik¬malaya manggil K.H. Zainal Mustafa, boh ku surat boh ku kurir. Tapi KH Zainal Mustafa henteu miroséa. Henteu diturut. Sababna nyaho, sing saha anu dipanggil ku Jepang, sok terus ngaleungit. Mun teu dibui, nya dihukum pati.
Tayohna mah Jepang téh béak kasabaranana. Terus baé ngirim utusan ka Sukamanah. Maksudna, pikeun nangkep KH Zainal Mustafa. Tangtu bae, KH Zainal Mustafa téh henteu narima. Parautusan maksa. Nya pihak Sukamanah ogé henteu cicingeun. Pasukan pulisi, anggota Keibodan, jeung Camat Tasikmalaya anu jadi utusan Jepang téa, ditingker ku urang Sukamanah. Tuluy disetéling.
Parautusan Jepang téh nyerah wé. Senjatana dirampas ku pihak Sukamanah. Tapi taya koban jiwa. Lantaran sikep pihak Sukamanah anu jelas, embung perang jeung bangsana sorangan. Mémang harita nu jadi utusan Jepang téh kabéh ogé bangsa urang kénéh. Bangsa urang anu kumawula ka Jepang.
Éta kajadian jadi panyundut kana kajadian anu leuwih gedé. Sukamanah dirurug ku pasukan pamaréntah Jepang. Harita téh poé Jumaah. Sanggeus salat Jumaah, aya urang Jepang opatan ngabedega di pakarangan kobong Gunung Béntang. Bari neuteup sombong ka K.H. Zainal Mustafa, ngagupayan kawas ka badégana baé.
KH Zainal Mustafa nyampeurkeun. Dituturkeun ku parasantri jeung rahayat Sukamanah. Pok salasaurang Jepang téh pidato. Eusina nuduh KH Zainal Mustafa geus nyieun kajahatan, lantaran henteu nurut kana paréntah pamaréntah Jepang, sarta geus ngarampas senjata utusan Dai Nippon. Sangkan urang Sukamanah salamet, kudu mulangkeun senjata-senjata anu dirampasna téa, sarta masrahkeun pingpinan Sukamanah.
Ceuk Si Jepang deui, bangsa Indonésia teu meunang aya nu ngalawan ka bangsa Jepang anu kawéntar gagah. Malah, cenah, lamun aya hiji urang Jepang nu dipaéhan di Indonésia atawa di Sukamanah, gantina téh sarébu nyawa bangsa Indonésia. Ngomong kituna téh bari baragagah-bérégégéh, nganggap énténg ka nu aya di dinya.
Kawasna baé Panglima Najmudin geus teu sabar, pok ngajawab teugeug taya karisi, “Heug, kuring saréréa isukan rék indit ka Tasikmalaya, masrahkeun diri jeung senjata rampasan. Tapi sirah Tuan-tuan Nippon anu opat ieu kudu dikubur heula di Sukamanah pikeun gantina!”
Ngadéngé jawaban kitu, Jepang-Jepang téh ngarenjag. Tétéla, urang Sukamanah téh geus teu bisa disingsieunan. Geus lali rabi tégang pati pikeun ngabéla lemah caina. Ngadadak parias Si Jepang teh, nyaho pibahayaeun. Bari geumpeur buru-buru nyabut péstol.
Tapi teu bisa walakaya da dikepung ku urang Sukamanah. Si Jepang dikurubut. Tilu Jepang tiwas sapada harita, saurang deui bisa kabur bari tatu. Manéhna ménta bantuan ka pasukan Jepang, anu mémang harita keur di satengahing perjalanan ka Sukamanah.
Sukamanah saterusna mah dikepung ti tilu jurusan, ti beulah kalér, wétan, jeung kidul. Kabéhanana aya 11 kompi pasukan Jepang anu ngepung téh. Diwangun ku genep kompi pulisi istiméwa ti sakuliah Jawa Barat, dua kompi pulisi, dua kompi Héiho ti luar Jawa, jeung sakompi pasukan istiméwa Jepang: Jadi mangrupa serangan sabatalion lengkep.
Pasukan Jepang geus tepi ka Sukamanah. Pasukan Sukamanah ngagebeg. Lain pédah gimir. Tapi lantaran sadar yén Jepang geus ngagunakeun taktik adu domba. Tétéla, pasukan anu dikirim ku Jepang ka Sukamanah téh, lolobana mah bangsa urang-urang kénéh.
Pihak Sukamanah anu kapapancénan nyegat pasukan Jepang di hareup jadi asa-asa. Sababna, aya paréntah ti KH Zainal Mustafa sangkan nyingkahan silipateni jeung bangsa sorangan. Keur kitu, pasukan Jepang asup ka Sukamanah. Sarta teu tata pasini deui, némbakan pasukan Sukamanah anu lolobana mah ngan mawa pakarang basajan, saperti bedog, bambu runcing, tumbak, jeung batu.
Mimitina mah kawas taya nu ngalawan. Tapi barang pasukan Jepang geus deukeut, jlung-jleng pasukan Sukamanah laluncatan. Der perang, gelut raket adu hareupan. Terus maju teu maliré kana pélor péstol, bedil, jeung mitralieur. Perang ragot antara parapamuda welasan taun sarta rahayat biasa ngalawan pasukan Jepang nu geus biasa perang.
Sanggeus ampir dua jam, pasukan Sukamanah kadéséh, lantaran éléh loba jeung éléh tohaga senjatana. KH Zainal Mustafa katangkep. Rahayatna anu masih kénéh salamet dititah buru-buru kabur. Tapi hésé, lantaran Sukamanah geus dikepung ku pasukan Jepang. Lolobana mah katangkep sarta diborogod ku ranté.
Isukna, pasukan Jepang ngaranjah Sukamanah. Rahayatna ditangkepan, sakur kobong jeung imah diburak-barik. Méh sakabeh anak buah KH Zainal Mustafa katangkep sarta ditahan di Singaparna jeung Tasikmalaya. KH Zainal Mustafa dibui. Mimitina di Tasikmalaya, terus dipindahkeun ka Cipinang. Nepi ka ditibanan hukuman patina, tanggal 25 Oktober 1944.
Kamis, 24 Juli 2008
KH ZAINAL MUSTAFA
Kiai Haji Zainal Mustafa téh pahlawan nasional anu asalna ti kalangan pasantrén. Anjeunna téh pituin urang Singaparna, Tasikmalaya. Numutkeun katerangan mah, dibabarkeunana taun 1907. Jenengan nuju alitna mah Hudaémi, nénéhna Umri. Sabada munggah haji, jenenganana digentos jadi Haji Zainal Mustafa.


text:
Khasiat qnc jelly gamat keur kelenjar tiroid – Tiroid ubar kelenjar QNC Jelly Gamat imun efficacious boosting, laun maéhan baktéri. Produk ieu ngarangsang sistim imun tarung baktéri, fungi jeung virus. Taya efek samping, dijieun tina bahan bergizi murni bisa ngaronjatkeun kaséhatan sakabéh. QNC Jelly Gamat solusi cageur nungkulan nginum obat tiroid salian konsumsi bahan kimia. Aman, efek samping alam na minimal!
Khasiat qnc jelly gamat keur kelenjar tiroid
Kelenjar tiroid mangrupa salah sahiji kelenjar endoktrin pangbadagna dina awak manusa nu bisa kapanggih di hareup beuheung, ngan handap laring nu. fungsi na nyaeta jawab produksi jeung sékrési hormon tiroid sakuliah awak, ngatur speed awak nundutan tanaga, ngajadikeun protéin jeung sensitipitas awakna mengetur pikeun hormon séjén.
Sanajan kasus gangguan tina kelenjar tiroid anu langka, tapi lamun jalma na geus kakeunaan masalah gangguan tiroid boga, ku kituna eta bakal pisan detrimental ka kaséhatan kusabab hormon tiroid nyepeng fungsi awak vital, kayaning engapan, keteg jajantung, menstruasi, kadar kolesterol, puseur sistim saraf, beurat agénsi, jeung sajabana.
Di dunya médis, gangguan ti tiroid nu dibagi jadi dua jenis nyaéta hyperthyroidism na hypothyroidism. Hyperthyroidism mangrupakeun kaayaan dimana awak ngahasilkeun teuing hormon tiroid, bari hypothyroidism mangrupakeun kaayaan dimana awak kakurangan hormon tiroid.
Jelly Gamat QNC mangrupakeun ramuan alam pikeun ngubaran kasakit kelenjar tiroid dijieunna tina sato laut disebut gamat atanapi cucumbers, aya ogé anu nyebutkeunana minangka bonténg laut (Laut bonteng). cucumbers laut diolah kalayan téhnologi modéren nyandak sari (extracts) eta. Saurna bade ngaliwatan prosés ieu, nu rasa amis tur bau tina bonténg laut geus leungit jadi cocog pikeun konsumsi.
Jelly Gamat QNC ngabogaan loba kandungan mangpaat kayaning Protéin 86,8%, 80,0% kolagén, Omega-3, 6, sarta 9 Mineral, Mucopolysaccharide, Glucasaminoglycans (GAGs), a antiseptik alam, Glucosamine na Chondroitin, saponin, Asam amino , lectin, Vitamin A, B1 (Tiamin), B2 (Riboflavin), sarta B3 (niacin), Gamapeptide (teu dipiboga spésiés séjén tina bonténg laut).
Laut ekstrak bonténg emas di Jelly Gamat QNC ogé hijina spésiés cucumbers laut boga Gamapeptide bahan aktif (bahan aktip anu ngan bisa kapanggih dina spésiés bonténg laut emas). Gamapeptide sorangan miboga sipat pohara alus pikeun awak, kayaning:
- Keur sanggup nyaimbangkeun emosi
- Bisa ngurangan nyeri
- Bisa nyegah radang (inflamasi)
- 3x ngagancangkeun penyembuhan tatu luar sarta jero
- Keur sanggup mertahankeun sirkulasi getih dina urutan tetep ayeuna
- Sangkan tumuwuhna ngaktipkeun sél
- Jieun kulit ngora tur ningkatkeun kaendahan nu.
Jeung eusi-bahan kabuktian efficacious, Jelly Gamat QNC ngarupakeun solusi katuhu pikeun ngubaran gangguan tiroid nu geus aman tur tanpa efek samping ngabahayakeun.


text:
Pérépét jéngkol nyaéta kaulinan bari kakawihan jeung nyangkedkeun unggal suku sabeulah, terus puputeran teu meunang leupas.
Nu maenna 3-5 urang, gerakanana engkle bari muter, biasana dipaenkeunna di buruan imah atawa di sakolaan. Ieu kaulinan bisa jadi lomba mun dipaenkeun ku sababaraha kelompok. Tiap-tiap kelompok kudu mertahankeun ulah nepi ka leupas ti kakaitan suku teh. Nu meunang nyaeta nu bisa nahan/ lila teu leupas-leupas.
Maenna, tiap-tiap budak milih kelompokna, tuluy patukang-tukang bari pacekel-cekel leungeun, salajengna suku kenca atawa suku katuhu eta budak dikaitkeun kana leungeun nu keur pacekel-cekel tea, disusul deui ku suku budak nu sejen, budak nu pamungkas ngaitkeun suku kudu bari ngonci suku-suku nu sejen, meh teu gancang leupas. Sanggeus dikonci, tuluy leungeun barudak nu pacekel-cekel dileupaskeun. satuluyna engkle bari muter, salian ti muter bari emprak jeung ngawih. Ngawihna kieu: “Perepet jengkol jajahean, kadempet kohkol jejeretean”. Mun diantara budak, sukuna aya nu leupas, nya lasut, sedengkeun nu masih kuat mah nya dituluykeun. Mun kabeneran aya keneh sababaha kelompok nu kuat, kelompok-kelompok eta patubruk-tubruk; sing saha nu teu bisa nahan tuluy labuh, eta nu eleh.
Kieu kawihna: Perepet Jengkol Laras: Salendro, Surupan 1 = Barang
2 1 5 1 2 1 5 1 1 2 1 5 1 2 2 1 5 1 1 pe re pet jeng kol ja ja he an ka dem pet koh kol je je re te an.***


text:
Hidrogén (Lat. hydrogenium), tina hydro ("cai") jeung genes nyaéta ("bahan nu ngabentuk"), unsur kimia dina tabel periodik nu lambangna H kalawan nomer atom 1. Dina suhu jeung tekenan baku, hidrogén aya dina bentuk gas diatomik (H2) nu tanpa warna, tanpa bau, nonlogam, univalén, tanpa rasa, sarta gampang kaduruk. Massa atomna nu ukur 1,00794 g/mol ngajadikeun hidrogén salaku unsur panghampangna.
Hidrogén téh unsur kimia anu paling ngaleuyah, kira-kira 75% ti massa dasar mayapada.[1]
- ↑ Hydrogen in the Universe, ramatloka NASA (dibuka 2 Juni 2006).


text:
Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,, Wilujeng Sumping Juragan ,,
Post By Obat Herbal Demam Berdarah Pada Anak dan Dewasa


text:
Salasahiji kagiatan anu diayakeun pikeun mapag milangkala Sumedang ka-435, nyaéta pasanggiri Rarahulan. Dina ieu pasanggiri pamilon anu ngiluan téh sina ngadu kamonésan dina ngabodor. Pamilon anu ngiluan kana ieu pasanggiri téh nyaéta murid SMA jeung SMK ti sababraha kacamatan di Kabupatén Sumedang. Pasanggiri geus dilaksanakeun dina ping 7 April 2013, anu tempatna di Wisata Air Gajah Depa kalawan diiluan ku 16 urang pamilon. Sanajan ngaranna pasanggiri rarahulan, lain hartina ngabodor taya eusi, tapi ieu mah ngabodor anu miboga pasipatan pikeun ngadidik. Ieu pasanggiri mibanda téma Pasanggiri Apresiasi Basa, Sastra jeung Seni Sunda sa-Kab. Sumedang, Dina Raraga Mieling Hari Jadi Kab. Sumedang ka-435 tahun 2013.
Nurutkeun panitia, ieu pasanggiri téh miboga tujuan pikeun leuwih nyeukeutan implengan urang Sunda hususna barudak sakola dina widang budaya jeung sastra Sunda. Sanajan pasipatanana implengan, lain hartina ka hareupna henteu (pamohalan) bisa ngajanggélék jadi kanyataan. Contona waé baheula mah aya carita Nini Antéh di bulan. Kanyataanana geningan Neil Amstrong bisa nincak bulan. Ngaliwatan ieu pasanggiri, dipiharep barudak sakola téh bisa leuwih motékar deui. Supaya bisa mingpin Sumedang ka hareupna. Kitu cenah harepan panitia dina ieu pasanggiri téh.
(Warta meunang nyutat ti Pikiran Rakyat)


text:
Alamat Kode Pos Kota di Indonesia - Kode Pos Kota, Kode Pos Desa, Kode Pos Jalan (page 3)
Daftar alamat kode pos Jl. Silang Monas Gambir Gambir Jakarta Pusat DKI Jakarta. Alamat: Jl. Silang Monas , Gambir, Gambir, Jakarta Pusat, DKI Jakarta 10110
Daftar alamat kode pos Jl. Prapatan Gambir Gambir Jakarta Pusat DKI Jakarta. Alamat: Jl. Prapatan , Gambir, Gambir, Jakarta Pusat, DKI Jakarta 10110 Kode Pos
Daftar alamat kode pos Jl. Perwira Gambir Gambir Jakarta Pusat DKI Jakarta. Alamat: Jl. Perwira , Gambir, Gambir, Jakarta Pusat, DKI Jakarta 10110 Kode Pos
Daftar alamat kode pos Jl. Pejambon I – V Gambir Gambir Jakarta Pusat DKI Jakarta. Alamat: Jl. Pejambon I – V ,
Daftar alamat kode pos Jl. Pejambon 1, 2, 4 Gambir Gambir Jakarta Pusat DKI Jakarta. Alamat: Jl. Pejambon 1, 2, 4 ,
Daftar alamat kode pos Jl. Museum Gambir Gambir Jakarta Pusat DKI Jakarta. Alamat: Jl. Museum , Gambir, Gambir, Jakarta Pusat, DKI Jakarta 10110 Kode Pos
Daftar alamat kode pos Jl. Mohamad Ridwan Rais Gambir Gambir Jakarta Pusat DKI Jakarta. Alamat: Jl. Mohamad Ridwan Rais , Gambir, Gambir, Jakarta
Daftar alamat kode pos Jl. Menteng Raya Gambir Gambir Jakarta Pusat DKI Jakarta. Alamat: Jl. Menteng Raya , Gambir, Gambir, Jakarta Pusat, DKI Jakarta 10110
Daftar alamat kode pos Jl. Medan Merdeka Utara Gambir Gambir Jakarta Pusat DKI Jakarta. Alamat: Jl. Medan Merdeka Utara , Gambir, Gambir, Jakarta
Daftar alamat kode pos Jl. Medan Merdeka Timur Gambir Gambir Jakarta Pusat DKI Jakarta. Alamat: Jl. Medan Merdeka Timur , Gambir, Gambir, Jakarta
Advertisement
build_links();
?>
Page 3 of 2221:« 1 2 3 4 5 6 » Last »


text:
Panganyarna
Tentang Api ~ Nonverbal
Catatan Harian
Samakbruk. Naon wae nu kapikir, nu dipigawe, atawa nu ukur lamunan ditulis.
“Tentang Api” ~ Musikalisasi Puisi ~ Nonverbal~Teddi Muhtadin
Hadiah Sastra Sunda Rancage 2017
Waduk
Monolog
Sok sanaos kalebet kana basa cohag, kasar, atawa garihal, nanging ayeuna mah kawas nu parantos prah diucapkeun. Teu matak kagok ngedalkeunana, teu matak ningnang ngadanguna: Waduk! Hé hé…. Paralun, sanés badé ngageugeuleuh. Da unggal jalma pada boga. Sato-sato ogé henteu kaliwat. Atuh dina koran jeung dina tivi, komo dina médsos mah pada medar mangpaat jeung madaratna. Waduk: gedé mangpaatna, tapi rujit jeung jadi sumber panyakit. Cenah geuning ceuk berita nagara geus nyayagikeun waduk keur kapentingan ra’yat. Malah geus ti béh ditu kénéh Juragan Waprés uar-uar yén Pamaréntah parantos nyiapkeun anggaran “ganti untung” kanggo masarakat anu lemburna kawadukan. Ari Bapa Gubernur mah sami’na wa atho’na waé. Nanging, anjeunna hémeng, ku naon cenah masarakat téh keukeuh teu daék waé ingkah, kapan “ganti rugi” geus dipasrahkeun. Ceuk itu untung ceuk ieu ganti rugi. Saha nu untung saha nu rugi, nya? “Éy naha waduk nanahaon, mana ahéng-aheng teuing. Cenah, gedé pisan mangpaatna keur balaréa deuih,” ceuk Mang Usman. “Waduk emang mah hé hé… ukur mangpaat keur guramé wé, Dén.” “Béda atuh nu emang jeung kagungan Persidén mah,” ceuk Ahdi ngaheureuyan. “Heueuh nya. Béda nu didaharna, béda nu dikaluarkeunana. Hé hé… Atuh da, nu didahar nu Emang mah apa atuh. Daging awis, béas mahal, rupia taya hargaan. Nya wajar wé lamun nasib nu Emang mah ukur dicapluk lauk ogé.” Béda jeung para pejabat, masarakat mah bangun cangcaya kana mangpaat waduk téh. Manaréhna mah kalah démo. Juru hoakna ngayakeun orasi anu medar madarat waduk. Dina spanduk jeung status médsos dijeblagkeun kalimat-kalimah: “Waduk itu Menjijikan”, “Dilarang Ngawaduk di Sinih”, “Dilarang Ngawaduk Sembarangan”, “Stop Ngawaduk di Tempat Keramat”, jsté. “Na saha anu wani-wani miceun kokotor di tempat karamat, Dén?” Ceuk Mang Usman. “Nurustunjung! Jelema teu nyaho di tatakrama éta mah. Emang gé nyaho nu kitu-kitu waé mah. Sok sanajan mangpaat keur nu miceun, waduk mah angger wé waduk. Ngeunah keur sorangan, madarat keur nu lian. Katénjona geuleuh, kaambeuna bau. Naha teu nyaho kitu laleur bakal daratang ti mana-mana? Terus eunteup kana kadaharan. Apan éta téh sumber panyakit. Karuhun mah, baheula, lamun rék kahampangan ogé kudu kaluar ti jajalaneun. Komo ieu miceun. Kudu di tempat singkur, anu jauh ti tempat umum. Ari ieu bet ngawelu di makam karamat. Tai kahulu-hulu. Saha mangkelukna éta téh, Dén?” Ah teu dibéjakeun saha-sahana. Tapi enya, teu kira-kira. Dapon keur kapentingan umum, wani ngabuburak urang lembur. Gara-gara waduk jelema paburisat. Dasar waduk! Pikiran waduk geus ngubur puluhan kabuyutan, puluhan sakola, réwuan imah, masjid jeung musola, katut sajarahna.
Lélés, 31 Agustus 2015
Manglé jeung Sajak
Téddi Muhtadin
MANGLÉ
Seungit satiir
Mutiara malati
Dada jeung ati.
(Wahyu Wibisana)
Hirup huripna sajak Sunda teu bisa dipisahkeun jeung hirup huripna Manglé. Sok sanajan lain media citak anu munggaran jeung hji-hijina nu ngamuat sajak, tapi ketak Manglé dina ngahuripan sajak Sunda pohara gedéna tur natrat ti ahir taun 1950-an tug nepi ka kiwari. Ti mimiti ieu majalah medal dina bulan Nopémber 1957 sajak geus ngeusian kolom-kolomna. Aya opat sajak anu dimuat dina nomer mimiti. Déwi Sukésih nulis sajak “Sunda Jungjunan”, E. Achmadi, nulis sajak “Bulan Geulis Peuting Hinis”, Wahyu Wibisana anu jeneng rédaktur, di sagigireun nulis carpon “Dua Gagang Kembang Radiul” nulis ogé dua sajak nyaéta “Kota Paris” jeung “Manglé”
Dina taun kahiji, nomer hiji nepi ka nomer tilu waé mah ayana sajak Sunda téh kawas nu ukur ngaselan kolom-kolom anu ompong baé. Teu béda jeung sajak-sajak anu dimuat dina majalah atawa koran nu medal harita, dina majalah Warga upamana. Kakara dina nomer opat Manglé midangkeun sajak dina rubrik husus nyaéta “Sajak & Dangding”. Tapi, saterusna mah ieu rubrik ogé jiga nu teu panceg da kungsi dipisahkeun jadi rubrik “Dangding” jeung “Sajak” (Manglé 6 &7), atawa ukur “Dangding” wungkul (Manglé no. 11). Malah kungsi balik deui kawas mimiti, sajak téh kawas nu ngan ukur nutupan kolom-kolom kosong nu teu kaeusian ku tulisan séjén (Manglé no. 10 & 11).
Tapi sok anajan kitu, majalah Manglé geus jadi tempat midangna hasil kréativitas para panyajak Sunda. Ti mimiti Wahyu Wibisana, Sayudi, Ayatrohaédi, Surachman R.M., Rachmat M. Sas. Karana, Godi Suwarna, Étti R.S., Acép Zamzam Noor, Hadi AKS, Chyie Retty Isnendes, Dédén Abdul Aziz, Déni A, Fajar, Ganjar Kurnia, Dian Héndrayana, Nazarudin Azhar, Sarabunis Mubarok, Dédé Syafrudin, Éris Risnandar, Toni Lesmana, Ari Andriansyah, tepi ka Prayoga Adiwisastra kungsi midangkeun sajakna dina Manglé.
Loba sajak Sunda anu luhur ajénna lahir dina majalah Manglé. Padahal, kapan Manglé mah lain majalah sastra. Dina éditorial nomer 1 ditandeskeun yén Manglé mah “…teu jangji sareng moal jangji badé ngahontal luhurna langit seni nu biasa diusahakeun ku barudak….” Tapi geuning kabuktian boh carpon boh sajak réa nu pinunjul. Ngan hanjakal sajak-sajak mah can dipilih tur disusun jadi antologi husus cara carita pondok anu geus dibukukeun dina Sawidak Carita Pondok katut Kanagan.
Kuring pribadi can kungsi nalungtik kalayan gemet sajak-sajak anu dimuat dina Manglé sacara gembleng. Anu rada katuturkeun téh sajak-sajak anu dimaut ti taun 1999 ka dieu. Éta gé ku lantaran sababaraha kali kapeto jadi juri ku LBSS. Nu katitén ti taun 1999 sajak-sajak anu dimuat dina majalah Manglé mindeng muncul jadi juara. Malahan dina taun 2000, 2002, jeung 2009 mah juara-juarana ogé sagemblengna sajak-sajak nu dimuat dina ieu majalah.
Geura urang tataan. Dina taun 2000 nu jadi juara kahiji sajak “Requiem Rohangan Tengah 1” karya Dian Héndrayana (Manglé,1772), juara kadua sajak “Karangkamulyan” karya Godi Suwarna (Manglé,1777), juara katilu “Hotél Dish” karya Juniarso Ridwan (Manglé,1786). Harepan kahiji, sajak “Lalayang Bakung Bodas” karya S.T. Julaéha Sasmita (Manglé, 1753), harepan kadua sajak “Sayudi” karya Supriatna (Manglé, 1764).
Dina taun 2002 mah ku lantaran LBSS ngan nangtukeun hiji nu jadi juarana nya sajak “Langit Peuting” karya Hadi AKS nu dimuat dina Manglé nomer 1852 nu ditetepkeun jadi juara téh.
Kitu deui dina taun 2009, sajak-sajak anu jadi juara téh sagemblengna dimuat dina majalah Manglé. Juara kahiji sajak “Panaruban” karya Ari Andriansyah (Manglé, 2227), juara kadua sajak “Sajak” karya Toni Lesmana (Manglé, 2201), jeung juara katilu sajak “Cikaracak” karya Nazarudin Azhar (Manglé, 2249).
Tina data-data nu kapidangkeun aya dua hal anu perlu pikeun dicatet. Kahiji, Manglé geus nyadiakeun rohangan anu penting pikeun kamekaran salah sahiji genre sastra anu mimiti muncengis dina sastra Sunda dina awal taun 1950-an. Kadua, para payajak Sunda geus méré kapercayaan ka Manglé pikeun midangkeun karya-karyana. Buktina, ampir sakumna panyajak Sunda kungsi ngamuatkeun sajakna dina majalah Manglé.
Ayeuna Manglé milangkala nu ka-57. Hiji préstasi anu luar biasa. Loba media anu kungsi hirup babarengan jeung Manglé, di antarana, Warga, Sipatahoenan, Wangsit, Kiwari, Sunda, Sari, Langensari, Kawit, Cupumanik. Hanjakal éta média-média téh geus tarilem. Nu kiwari masih kénéh mayeng terbit jigana ukur Galura. Ku lantaran kitu, peran Manglé jadi mingkin penting, boh pikeun kamekaran sajak Sunda, sastra Sunda, katut budaya Sunda umumna.
Dina catetan éditorial nomer 1 ditétélakeun yén Manglé mah gelar téh “Dina hieum-rumeukna langit lemahcai ku haseup pulitik sareng dina gor-gar pabéntarna rupi-rupi isme”. Dina kaayaan kitu Manglé nangtukeun sikep yén inyana “… medal dina wangunan sareng napas énggal, tanpa rupa sareng sora-sora nu tadi, nanging mugia sumbanganana aya mangpaatna ka bangsa sinareng lemahcai, kitu harepanana.”
Keur kuring naon anu jadi harepan Manglé téh geus tinekanan. Mugi-mugi Manglé panjang lalakonna bari terus nyambuangkeun préstasi pikeun kaunggulan budaya Sunda. Mugi-mugi Manglé, cara nu dipiharep ku Wahyu Wibisana dina sajakna, jadi satiir mutiara malati nu terus nyambuang dina dada jeung ati nu maracana. Wilujeng!
Hello world!
Selamat datang di Blog Universitas Padjadjaran. Ini adalah artikel pertama Anda.


text:
KACARITAKEUN…. Aya hiji jajaka muslim nu teu Juma’ahan. Manéhna kalahka ka leuweung rék moro hayam leuweung. Keur keketeyepan dina jukut nu jarangkung jeung bala, ujug-ujug papaliwat jeung sakadang Maung nu keur saré.
Bakatku reuwas, bedilna murag kana jungkrang. Manéhna labuh, ngagedebru pas pisan diluhureun batu… Kraakkkk! Dua sukuna potong…
Ieu mah lain béja goréng. Tapi goréng béjana nyaéta sakadang Maung nu tadi keur saré hudang tuluy nyampeurkeun jiga nu rék ngahakan, mangkaningan manéhna geus teu bisa walakaya.
“Ya Allah,” éta jajaka ngadu’a, ”Hapunten sagala dosa perdosaan kuring pédah teu Juma’ahan dina poé Juma’ah nu mulya ieu… Hapunten ya Allah, jantenkeun ieu Maung nu ngudag kuring, janten Maung nu soléh… Tulung ya Rab…! Amiiin….”
Sakedét nétra aya sora ngaguruh! Sakadang Maung ngarandeg hareupeun pisan éta jajaka…. Dua sukuna nu hareup dikaluhurkeun bari nyarita, ”Allaahumma baarik lanaa, fiimaa razaqtanaa, wa qinaa adzaabannaar. Amin!”


text:
Kacaturkeun aya hiji nagara,
Nagara Pasir Batang Anu Girang.
Nagara mahmur kerta raharja,
gemah ripah loh jinawi.
Rajana Prabu Ageung Tapa,
praméswarina anu geulis Nitisuari.
Geus lawas mangku kaprabon,
ngaheuyeuk dayeuh ngolah nagara,
kalawan adil tur wijaksana.
Kangjeng Raja kagungan putra tujuh,
putrana téh istri sadayana.
Anu cikal jenenganana Purbararang,
anu kadua Purbaéndah,
anu katilu Purbadéwata.
anu kaopat Purbakancana
anu kalima Purbamanik.
Nu pangais bungsu Purbaleuwih.
Ari bungsuna, Purbasari Ayu Wangi.
Kangjeng Raja geus lawas mangku kaprabon,
aya niat badé lirén tina kalungguhanana,
badé teras ngabagawan nyirnakeun pikir.
Lajeng badanten sareng praméswari,
ngabadantenkeun pigentoseunana,
jadi ratu di Nagara Pasirbatang Anu Girang.
Duanana sapuk milih pigentoseunana,
nyaéta si bungsu Purbasari Ayu Wangi.
Énjingna Kangjeng Raja ngayakeun kempelan.
Patih, paramantri, paraponggawa sami hadir.
Hémpak sadayana pangagung di Paséban Agung.
Rahayat karumpul ngariung di alun-alun.
Pok Kangjeng Raja sasauran, nyarioskeun niatna,
seja masrahkeun kaprabon lajeng ngabagawan.
Ari anu ditunjuk janten gegentosna,
nyaéta putri bungsu Purbasari Ayu Wangi.
Kangjeng Raja teras jengkar ti karaton.
Putrana anu cikal, Purbararang,
kacida ambekna pédah teu kapilih jadi ratu.
Boga rasa kalindih ku Purbasari.
Purbasari dicarékan béak beresih,
tuluy diboboréhan ku kéler nahun,
awak jeung beungeutna jadi lestreng.
Purbasari diusir ti karaton,
disingkurkeun ka Gunung Cupu,
dianteurkeun ku Paman Léngsér,
disina cicing di saung butut sisi lamping.
Kacaritakeun di Kahiyangan,
Guru Minda putra Sunda Ambu,
ngimpi patepung jeung putri geulis,
rupana sasemu jeung Sunan Ambu.
Jorojoy timbul rasa cintana ka éta putri,
kadudut kalbu kapentang asmara.
Waktu riungan di paséban Kahiyangan,
Guru Minda maling-maling neuteup Ibu,
anu sasemu jeung putri dina impianana.
Kalakuan Guru Minda dianggap salah.
Guru Minda dititah indit ti Kahiyangan,
sarta kudu ka Buana Pancatengah.
Di dinya Guru Minda baris patepung
jeung putri anu sasemu jeung Sunan Ambu.
Guru Minda dibéré baju lutung,
anu kudu dipaké di Buana Pancatengah.
Ceuk Sunan Ambu, éta téh mangrupa jalan
sangkan bisa papanggih jeung putri téa.
Guru Minda turun ti Kahiyangan,
nya anjog ka hiji leuweung geledegan,
leuweung anu aya di Buana Pancatengah.
Rap baju lutungna dipaké,
jleg baé minda rupa jadi lutung.
Lutung lain salutung-lutungna,
tapi lutung anu kasarung ku lampahna.
Nya disebut baé Lutung Kasarung.
Urang caturkeun deui Nagara Pasirbatang.
Purbararang anu ayeuna geus jeneng ratu,
gawéna ngan sukan-sukan jeung curak-curak.
Hiji mangsa, Ratu hayang daging lutung.
Tuluy ngajurungan Paman Léngsér,
nitah Aki Panyumpit ngala lutung.
Lutung kudu kabawa pasosoré poé éta,
lamun paménta Ratu teu kacumponan,
Aki Panyumpit baris ditugel jangga,
dihukum pati ku cara diteukteuk beuheung.
Henteu talangké, Paman Léngsér indit,
ngajugjug ka imah Aki Panyumpit.
Kasampak Aki jeung Nini Panyumpit,
keur araya di imahna, teu kamarana-mana.
Barabat atuh Paman Léngsér cacarita,
nyaritakeun pamundut Ratu Purbararang.
Pamundutna mah henteu sabaraha,
ngan teuing ku beurat hukumanana,
mun teu hasil baris ditugel jangga.
Ku Aki Panyumpit disanggupan.
Aki Panyumpit indit ka leuweung,
mawa sumpit jeung paserna,
nyoréndang koja si déngdék poé.
Datang ka leuweung, teuing ku anéh,
henteu manggih sasatoan hiji-hiji acan.
Taya banténg, uncal, atawa mencek,
malah taya landak-landak acan.
Lutung anu biasana patinggurayang,
harita mah teu kadéngé sora-sorana acan.
Aki Panyumpit geus pegat pangharepan,
mangkaning poé geus mimiti reupreupan.
Keur kitu, dina hiji tangkal anu gedé,
aya lutung keur diuk campego dina dahan.
Aki Panyumpit bungahna kaliwat saking.
Terus lutung disumpit, teu beunang.
Disumpit deui sababaraha kali,
lutung bisa pisan nyingcetkeun paserna.
Paser hiji gé taya nu ngagaris-garis acan.
Keur kitu, lutung téh ngomong,
“Oah, Aki Panyumpit, montong nyumpit!
Da kula mah moal kabur ieuh,
arék nurut kana sakahayang Aki!”
Aki Panyumpit kagét kabina-bina,
ngadéngé lutung bisa ngomong.
“Sukur, Utun, hayu atuh geura turun!”
Jrut lutung turun tina tangkal,
tuluy nyampeurkeun ka Aki Panyumpit.
Aki Panyumpit leumpang gagancangan,
sieun teu kaburu mawa lutung ka nagara.
Lutung ngiclik nuturkeun Aki Panyumpit.
Geus aya deui baé kajadian anu anéh.
Sasatoan anu tadi aruweuh, araya deui.
Aki Panyumpit kabéngbat ku moro.
Meunang uncal sapasang jeung mencek.
Diasupkeun kana koja si déngdék poé.
Lat poho kana dawuhan Ratu,
datang ka imah panonpoé geus surup.
Isukna lutung kakara dibawa ka karaton.
Aki Panyumpit sasadu ka Purbararang,
bari nyaritakeun lalakonna meunang lutung.
Aki Panyumpit dihampura ku Purbararang,
henteu tulus dihukum ditugel jangga,
sabab meunang lutung anu kacida gedéna.
Malah sabalikna tina sangkaan,
Aki Panyumpit dibéré rupa-rupa hadiah.
Dibéré kuda dawuk ruyung jeung rarahabna,
sarta dibéré batur lima kuren tamba keueung.
Geus datang kana mangsana dipeuncit,
lutung teuing ku giras, hésé ditéwakna.
Dikepung ku jalma pirang-pirang,
kalah luluncatan ngaruksak paparabotan.
Eusi karaton burak-barik burakrakan.
Lutung henteu jadi dipeuncitna.
Ti dinya Purbararang nitah Paman Léngsér,
nganteurkeun lutung ka Gunung Cupu,
keur pibatureun putri bungsu Purbasari.
Kocap lutung geus aya di Gunung Cupu,
ngabaturan Purbasari anu keur prihatin.
Lutung karunyaeun ningali kaayaan Purbasari.
Awak hideung, papakéan rudin rudag-radig.
Barangdahar sakapanggihna saaya-aya.
Reup peuting, saré dina palupuh sabébék.
Tapi sorotna béda, aya semu Sunan Ambu.
“Boa-boa ieu putri dina impian téh,
keur dipingit ditapakeun,” gerentes lutung.
Reup peuting, lutung mapatkeun sirep.
Lenggut Purbasari katarajang tunduh,
les baé kulem teuing ku tibra.
Lutung ngegédogkeun salira.
Jleg baé ngajanggélék jadi Guru Minda.
Biur ngapung, jog anjog ka Kahiyangan.
Wawartos ka Jeng Ibu Sunan Ambu,
palay misalin putri Purbasari.
Kapalayna ditedunan ku Sunan Ambu.
Biur ngapung, jleg ka urut tadi, jadi deui lutung.
Isuk-isuk Purbasari ngulisik, tuluy hudang.
Kagét liwat saking ningali kaayaan anu béda.
Saré dina katil emas, kasurna tujuh susun.
Kamarna dipapaés emas berlian patinggurilap.
Saung butut robah jadi istana murub mubyar.
Pok Purbasari nyarita ka lutung,
“Utun, urang aya di mana, kasasar ka mendi?”
“Teu ka mana teu ka mendi, ieu mah pisalin lutung,
ladang nyileuk sapeupeuting.”
Purbasari dititah mandi di tampian istana anyar.
Gejebur mandi, diruruan sakujur badan.
Baranyay cahayaan, katémbong deui geulisna.
Réngsé mandi, papakéanana ogé diganti,
ku baju beunang nyadiakeun parabujangga,
anu ditunda dina kandaga emas di balé kancana.
Barang rap, nu geulis wuwuh murub-mubyar.
Geulis kawanti-wanti, éndah kabina-bina.
Lutung ngalingling ngadeuleu maling.
“Geulis temen Putri Purbasari,
geulis tanding widadari, semuna ngala ka Ambu.”
Ibur salelembur, éar sajajagat,
Di lamping Gunung Cupu aya istana agréng,
cahayana ngempur munggah murub mubyar.
Ahirna kaémpér-émpér ka karaton.
Paman Léngsér diutus pikeun muguhkeun,
sanggeus balik deui ka karaton hariweusweus,
bébéja ka Purbararang yén éta téh istana Purbasari.
Purbararang datang bedangna, bijil sirikna.
Nyieun tarékah pikeun nganyenyeri Purbasari.
Purbasari dititah ngabendung walungan,
keur marak lebah Leuwi Baranangsiang.
Éta bendungan kudu anggeus sapeuting,
lamun teu cumpon Purbasari ditugel jangga.
Ngadéngé paréntah kitu, Purbasari bati sedih.
Datang peuting ngan ukur bisa gulang-guling.
Lutung metakeun sirepna, Purbasari saré tibra.
Lutung mujasmédi neneda ka Sunan Ambu,
ménta sangkan Leuwi Baranangsiang dibendung.
Isukna, isuk-isuk pisan sumebar béja,
yén Leuwi Baranangsiang geus dibendung.
Aya anu nepikeun éta béja ka karaton.
Teu kungsi lila ti harita,
Purbararang jeung adi-adina anu lima,
arindit rék marak ka Leuwi Baranangsiang.
Diiring ku méh sakabéh pangeusi karaton.
Ditéma ku pirang-pirang rahayat,
bari marawa pakakas pikeun marak.
Datang ka Leuwi Baranangsiang,
Léngsér nabeuh bendé tanda marak dimitian.
Brus atuh jelema kabéh ancrub ka leuwi.
Anu nyair, anu ngecrik, anu ngobéng ogé aya.
Laukna rupa-rupa jeung teuing ku loba.
Purbararang marak di nu caina linduk,
ngahaja milih tempat anu sakira loba laukan.
Ari Purbasari marak di girangeunana,
marak sorangan teu campur jeung nu lian.
Keur kitu lar aya nonoman kasép ngaliwat.
Ngakukeun ngaran Guriang Kawung Luwuk.
Padahal nu saéstuna éta nonoman téh
Guru Minda anu teu maké baju lutungna.
Purbararang bogoheun ka éta nonoman,
tapi ku Sang Guriang ditolak sapajodogan.
Malah terus nyampeurkeun ka Purbasari,
marak paduduaan bari suka bungah.
Lir nu ngahaja mapanas ka Purbararang.
Purbararang panas haténa liwat saking.
Tuluy nitah Purbasari diperih pati deui,
dititah ngala banténg lilin suku gading.
Mun teu bukti, ditugel jangga hukumanana.
Ngadéngé paménta anu sakitu banggana,
Purbasari ceurik asa diteungteuinganan.
Tapi teu burung indit ka leuweung,
sosoranganan néangan banténg lilin.
Banténg kapanggih ngadangong di sampalan,
Purbasari ngayekyek sieun nénjo banténg.
Keur kitu torojol aki-aki kundang iteuk.
Ngakukeun ngaran Ki Kuwu Heubeul Isuk.
Padahal saenyana Guru Minda anu nyamur.
Purbasari ménta tulung pikeun néwak banténg.
Banténg digupay ku Ki Kuwu Heubeul Isuk.
Banténg nyampeurkeun, brek depa hareupeunana.
Ki Kuwu ménta buuk Purbasari salambar,
terus ditalikeun kana janggot banténg lilin,
dipaké nungtun banténg minangka tambangna.
Banténg lilin ditungtun ku Purbasari,
nurut najan ditungtun ngan ku buuk salambar.
Banténg dibawa ka jero dayeuh nagara.
Jog ka alun-alun, banténg dicangcang di dinya.
Dina tangkal caringin kurung juru alun-alun.
Ti dinya Purbasari asup ka jero karaton,
bébéja ka Purbararang yén paméntana katedunan,
banténg lilin suku gading mata beureum,
ngadungkuk sagedé saung buruk.
Harita kénéh Purbararang indit ka alun-alun.
Barang bréh ningali banténg ngarasa hémeng.
Aya banténg teuing ku alus jeung gedé deuih.
Purbarang nyampeurkeun banténg lilin,
tapi banténg ujug-ujug lumpat ka karaton,
tuluy ngamuk nubrukan sagala barang.
Bereyek paraponggawa ngepung banténg.
Tibatan beunang kalah ka loba nu kaleyek.
Ti dinya banténg kabur asup ka leuweung.
Purbararang beuki ambek baé ka Purbasari.
Tuluy ngajak paalus-alus ngahuma.
Lamun Purbasari éléh, baris dihukum pati.
Purbararang ngahumana di tanah anu subur,
parabotna lengkep jeung binihna loba.
Ari Purbasari dititah ngahuma di tanah angar.
Parabotna ngan saukur kujang buntung,
ditambahan ku boboko buntung sahiji.
Harita kénéh ogé Purbararang ngeprik rayat,
pikeun kerja bakti ngamimitian ngahuma.
Purbasari kalah ka bingung leuwih ti misti.
Rék ngamimitian ngahuma, ti mana mimitina.
Purbasari geus pasrah, narima kana takdir.
Ari batur pakumahana ngan ukur lutung.
Lutung mapatkeun sirep, reup Purbasari saré.
Lutung morosotkeun baju lutungna,
janggélék jadi Guru Minda anu kasép.
Biur ngapung ngajugjug ka Kahiyangan,
ménta pitulung ka Sunan Ambu.
Paméntana ditedunan ku Sunan Ambu.
Isukna, der Purbasari ngamimitian ngahuma,
dibantuan ku parabujangga jeung pohaci.
Tanah anu tadina angar lantaran cadas ngampar,
dadak sakala robah jadi tanah anu léndo.
Binihna binih petingan beunang ti Kahiyangan.
Anu digarawé teuing ku gancang jeung tapis.
Huma anu sakitu legana téh bisa réngsé sapoé.
Paréna morontod sarta teu keuna ku hama.
Barang tepi kana waktuna saémbara,
anu dijadikeun patokanana téh hasilna.
Jaksa anu baris méré pangajén geus sayaga,
kitu deui sakumna rahayat nu rék nyaksian.
Beubeunangan ngahuma Purbararang,
henteu sabaraha lantaran loba nu hapa.
Ari beubeunangan ngahuma Purbasari,
ngahunyud jeung ranggeuyanana baleuneur.
“Purbasari anu unggul!” ceuk Jaksa.
Rayat surat ngageder tandaning panuju.
Éléh ngahuma, Purbararang beuki panasaran.
Terus ngajak pangeunah-ngeunah kaolahan.
Purbararang ngeprik sakabéh juru masak,
der ubyag marasak di dapur karaton.
Jelema pahibut di dapur tangka heurin usik.
Tapi leuwih loba anu rék ngadon ngasaan,
batan anu digawé nyieun kaolahanana.
Ari Purbasari masakna di istanana baé,
dibantuan ku Pohaci Wiru Mananggay.
Datang kana mangsana saémbara,
rupa-rupa kadaharan ngabarak di karaton.
Sawatara urang anu ditunjuk jadi jaksa,
mimiti ngasaan kaolahan beunang Purbararang.
Rupa-rupa koméntarna, tapi kabéh taya nu alus.
Ceuk ieu cawérang, ceuk itu kurang samara.
Ceuk itu kurang uyah, ceuk ieu asin teuing.
Ari kana kaolahan Purbasari, taya nyawad.
“Nagara kawon!” ceuk jaksa ngagorowok.
Rayat surak ambal-ambalan tandaning suka.
Purbararang kalah beuki malik teu suka,
tuluy ngajak paalus-alus samping beunang ninun.
Samping Purbararang beunang ninun taun-taun,
lobana tilu puluh teu kurang teu leuwih.
Samping beunang ninun Purbasari,
ngunung-ngunung lobana sawidak lima.
Jaksa mariksa samping nu disaémbarakeun.
Samping Purbasari leuwih panjang tur kerep.
“Sinjang Purbasari leuwih alus!” ceuk jaksa.
Rayat émprak patarik-tarik tandaning sapuk.
Dasar bedang henteu kapalang,
Purbararang ngajak paalus-alus awak.
Dua putri nangtung di papanggungan,
disaksian ku jaksa jeung sakumna rayat.
Jaksa kolot nyureng bari ngahuleng,
wuwuh bingung nangtukeun piunggulna.
“Geulis sarua geulisna, lenjang sarua lenjangna.
Tapi lamun diawas-awas, diilik-ilik masing telik,
Purbararang awakna rada bongkok méongeun!”
“Hurséééh, Purbasari unggul!” rahayat surak.
Purbararang ambekna lain kaulinan,
terus ngajak pakasép-kasép kabogoh.
Purbararang ngasongkeun kabogohna,
Indra Jaya satria kasép ngalémpéréng konéng.
Ari Purbasari ngan ukur bisa merebey mili.
Salila ieu batur keueungna ngan ukur lutung.
Éta anu ku Purbararang dianggap kabogohna.
Purbasari éléh, sakumna rayat milu nalangsa.
Purbasari geus pasrah rék ditugel jangga.
Logojo geus rék ngaheumbatkeun gobang.
Keur kitu, lutung ngagédogkeun awakna.
Porosot baju lutung ngalumbuk lebah sukuna.
Janggélék jadi Guru Minda ti Kahiyangan.
Kabéh anu nénjo colohok mata simeuteun.
Galécok ngomong jeung padabaturna.
Satria ti mana, lalaki ti mendi?
Kakasépanana teu nyésakeun keur batur!
Guru Minda ngakukeun kabogoh Purbasari,
henteu kudu dijaksaan deui, da kabéh geus tingali,
kasépna ngaleuwihan ka Indra Jaya.
Rayat anu keur carolohok gancang sarurak,
“Hurséééh, Purbasari unggul, Purbararang éléh!”
Minangka hadiahna, Purbasari ngadeg raja,
ari Purbararang kudu daék ditugel jangga.
Purbararang ceurik bari nyembah acong-congan.
“Adi, neda hirup,” Purbararang ngageuri.
Rahayat saalun-alun, ngageder patingjorowok.
“Hutang nyeri bayar nyeri, hutang lara bayar lara!”
Tapi, dasar Purbasari gedé hampura welas asih,
Purbararang dihampura, teu tulus dihukum pati.
Kilang kitu, ari dihampura pisan henteu,
sabab pagawéan goréng kudu baé aya wawalesna.
Purbararang dijadikeun purah ninun unggal poé,
Purbaéndah dijadikeun purah ngantéh,
Purbadéwata purah ngarumat seupaheun,
Purbakancana purah ngarumat goah jeung leuit,
Purbamanik ngejejeman urang dapur.
Ari Purbaleuwih, anu sok ngabéla Purbasari,
dikawinkeun ka Ki Bagus Lembu Halang,
nu jadi patih di Pasir Batang Anu Girang.
Di luar karaton, Indra Jaya ngamuk,
bari sosoak nangtang gelut ka Guru Minda.
Guru Minda nangtung, dihalangan ku Ki Patih.
Ki Bagus Lembu Halang maju ka pakalangan,
teu sakara-kara Indra Jaya taluk ku sageprakan.
Indra Jaya ménta hirup, basana rék kumawula.
Indra Jaya dihampura ku Ki Patih,
dijadikeun tukang ngarit jeung ngajaga kuda.
Ayeuna anu ngaheuyeuk Pasirbatang geus merenah,
kaprabon geus kacangking ku nu boga hakna.
from : http://dongeng-uing.blogspot.com/
Kamis, 07 Februari 2013
LUTUNG KASARUNG
Kacaturkeun aya hiji nagara,
4 komentar:
punten pami unsur intrinsikna tiasa di share teu? kumargii abdi nuju wegah pisan. hatur nuhunBalasHapus
Hahahh, unsur intrinsikna pilarian nyalira...BalasHapus
http://www.mygurukufile.ml/2016/03/museum-sejarah-sunda-sundanese-culture.html
Good poé,BalasHapus
Dupi anjeun a man bisnis atawa awewe? Dupi anjeun di mana wae stress finansial atawa kudu dana pikeun ngamimitian nepi Business Anjeun sorangan? Ulah anjeun
kudu injeuman ka settle hutang Anjeun atawa mayar tagihan Anjeun? Anjeun kudu skor kiridit low jeung geus kasusah
meunangkeun injeuman ti bank lokal jeung lembaga keuangan séjén? Kuring hayang ngabejaan yén pausahaan keuangan sterling ieu ngalamar gajian di laju dipikaresep low
3%. Mun anjeun kabetot dina meunang injeuman ti urang, mangga ngalengkepan aplikasi injeuman jeung kontak urang
ku email: sterlingfinanceloancompany@gmail.com
Ladenan urang di antarana
Investor gajian, konsolidasi Debt, KPR Kadua, Kredit Bisnis, gajian Personal, gajian International
Catetan: urang nawarkeun gajian di laju 2%
jeung urang méré minimum jeung injeuman maksimum €10,000 ka € 5,000,000. Ngalamar ngahudang kudu ngeusian kaluar hiji bentuk aplikasi jeung mulang pikeun prosedur salajengna jeung kanggo inpormasi lengkep. Pas ngalamar meets sarat, gajian jeung rencana pamayaran bakal dikirim
ka anjeun jeung kabéh inpo nu sejenna.
Saya ingin menyampaikan kepadaBalasHapus
seluruh Tki yang bekerja di negeri orang ,,
saya PAK HERMAWANG KAMI TKI DI MALAYSIA
pengen pulang ke indonesia tapi gak ada ongkos
sempat saya putus asa, apalagi dengan keadaan istri hamil mengandalkan
gaji itupun buat makan, sedangkan hutang banyak
kebetulan kami buka-buka internet mendapatkan
nomor AKI katanya bisa bantu orang melunasi hutang
melalui jalan TOGEL ,,dengan keadaan susah jadi saya coba
hubungi aki karna saya pikir tidak ada salah,nya kita coba dan minta
angka bocoran angka 4D yang di berikan aki ternyata betul-betul tembus 100% bagi saudarah-saudarah di indonesia maupun di
luar negeri apabila punya masalah hutang sudah lama belum lunas atau mau bukah usaha dan perlu uang untuk sehari harinya
jangan putus asah beliau bisa membantu meringankan masalah anda
hubungi DARMO di nomor 082-310-142-255 silahkan anda buktikan sendiri
demi allah saya sudah membuktikan angka dari aki sekrang giliran anda untuk MEMBUKTIKANNYA!!!
>>>> KELIK DISINI KELUARAN NOMOR TOGEL 4D 5D 6D 7D <<<<


text:
KI UDING JAWARA
PILIH TANDING
Kinanti
Aki Uding
geus kariput. Awakna teuing ku keri. Ngan kari kulit jeung tulang. Geus lain
jawara deui. Na salira ilang cahya. Jiriman dangiang diri.
Kaduhung
mungguh sagunung. Lamun malik ka bihari. Lalakon nu geus kasorang. Mangsa tuna
laip diri. Remen kasasar nya lampah. Laku cidra liwat saking.
Aki Uding
nu kacatur. Jawara kampung basisir. Lain jago samanéa. Milah babad milih
tanding. Luhung élmu pangabisa. Jajatén jago lineuwih.
Lain ukur
unggul dumuk. Alatan rurupa aji. Kabedasan kadugalan. Kanuragan kitu deui. Ki
Uding loba leuwihna. Ku perkara élmu gaib.
Napak
sancang nu kamashur. Bisa leumpang dina cai. Kitu deui Teluh Rambat. Dipaké
pikeun maténi. Asihan Bagal Pirusa. Éta mah perkara istri.
Ngan
hanjakal nya lumaku. Asa aing unggul diri. Rupa-rupa pangabisa. Dipaké
sangeunah ati. Ngalanjur napsu nu cidra. Nyumponan kahayang diri.
Laku sasar
model kitu. Nya neluh salasahiji. Ku ajian Teluh Rambat. Maténi sakulawargi.
Indung bapa jeung anakna. Sakabéh pinanggih pati.
Teu pira
alatan ngadu. Kalang hayam hiji-hiji. Ditambah tandon tumpangan. Pimodaleun
ronggéng istri. Dasar ki Uding keur sial. Éléh ngadu ilang milik.
Tuluyna ki
Uding ngamuk. Éléh ngadu henteu nampi. Ngarebut duit tumpangan. Nu ku batur
kapimilik. Pajar yén ngadu téh teu sah. Sabab nya sia ngalicik.
Ngan batur
ngaduna tukuh. Yén manéhna mah teu licik. Saréréa gé nyaksian. Ngadu ku cara
samisti. Teu pisan akal-akalan. Sirik pidik ngalilicik.
Malih
terasna misaur. Ki Uding tong abong sakti. Kéna-kéna mandraguna. Nyarita
sangeunah ati. Boga peta sakarepna. Ngalindih ka jalma leutik.
Ujaring
carita batur. Jawara nu pilih tanding. Tapi teu boga kaéra. Teu pira alatan
judi. Nepika arék mergasa. Pan kami mah jalma leutik.
Ger nu
séjén milu ribut. Mangmeunangkeun si lalaki. Pajar yén ki Uding enya. Lain
jawara sajati. Ganggu jail kaniaya. Ka jalma nu lain tanding.
Gereget
napsu na kalbu. Beureum raray ngembang wéra. Tuluy ki Uding susumbar. Isuk sia
manggih pati. Sanajan bedog kaula. Ayeuna teu nguyup getih.
Tah tina
lantaran kitu. Satutas ti tempat judi. Peutingna prak mapat mantra. Teluh
Rambat nu diaji. Maréntah bangsa siluman. Sangkan dia manggih pati.
Perbawana
éta teluh. Matak ngeri liwat saking. Teu bisa hiji wadalna. Sakabéh pinanggih
pati. Sadaya jadi mamangsa. Nu hirup teu nyésa deui.
Éta hiji nu
kasebut. Panggawé cidra ki Uding. Pon kitu Bagal Pirusa. Sahiji élmu pangasih.
Kantos dipaké codéka. Ngarurujit hiji istri.
Nyai Taruni
kacatur. Béntangna ronggéng basisir. Rasa banget mikahayang. Ki Uding janten
salaki. Nya antukna mah dipénta. Ka sepuhna éta istri.
Ari dua éta
sepuh. Duanana pada nampi. Duméh rasa kasieunna. Ka Ki Uding liwat saking. Ngan
geuningan nyatana. Nyi Taruni henteu nampi.
Ki Uding
terasna wangsul. Bari
peta kitu deui. Saharita mapat mantra. Bagal Pirusa diaji. Nyi Taruni kaédanan.
Ngudag-ngudag ka ki Uding.
Ningal
Taruni nunutur. Ki Uding puas na ati. Ngan geus teu niat migarwa. Bongan
panglamar ditampik. Nya mapat Bagal Pirusa. Ukur keur ngalambang sari.
Sanggeus
cacap rasa napsu. Nyi Taruni teu ditolih. Éling kana kaayaan. Nyi Taruni liwat
sedih. Tuluyna mah jadi owah. Teu kiat nandang cocobi.
Nya kana
itungan taun. Lumaku sangeunah ati. Loba jalma anu ngéwa. Ka sadirieun ki
Uding. Diantep hirup sorangan. Da dijorag mah teu wani.
Mungguhing
jelema hirup. Nu hirup teu tingtrim batin. Rasa dikukuntit dosa. Marudah
kaleuleuwihi. Pikiran gering ngacacang. Teu puguh sorangeun diri.
(Aing Uding nu kacatur. Jawara kampung basisir. Lain jago
samanéa. Milah babad milih tanding. Luhung élmu pangabisa. Jajatén jago
lineuwih.)
Aki Uding
geus kariput. Awakna teuing ku keri. Ngan kari kulit jeung tulang. Geus lain
jawara deui. Na salira ilang cahya. Jiriman dangiang diri.
Mandala Rahsa, 11062010
Pileuleuyan Aki!


text:
NU ngolébat dina pikiran mah, barang maca kecap “Bonéka” nu dipaké judul carpon ku Yuyun Yulistiani téh, “orok-orokan at. jejelemaan, cocooan budak” numutkeun R. Satjadibrata; alias “budak-budakan at. orok-orokan anu hampang pisan pikeun cocooan barudak awéwé” sakumaha saur R.A. Danadibrata. Mana horéng léokna téh kana harti “orang (negara dsb) yg hanya menjadi mainan orang (negara dsb) lain” versi Kamus Besar Bahasa Indonésia (KBBI).
Haneut kénéh carpon “Bonéka” téh. Tacan lila dimuatna dina harian Tribun Jabar édisi 17-19 Méi 2016. Ieu carpon nyaritakeun katugenah haté nu ngora salila nungguan kilir salaki.
Nu kagambar tina “Bonéka”, Yuyun—leuwih-kurang—sapamadegan jeung Ahmad Bakri dina Asmaramurka jeung Bedog Si Raja Pati (1988). Najan pada-pada geus laki-rabi, boh Ineu dina “Bonéka” boh Nonoh dina Asmaramurka jeung Bedog Si Raja Pati; tetep ngarasa hirupna sepi, jeung asa disapirakeun ku salaki.
Cara pangarang ngagambarkeun suasana haté Ineu gé bet siga nu kajiwaan pisan. Muka caritana baé ku kecap “jempling”, dipungkas ku lagu nu teuing geus sabara puluh kali dihaleuangkeun, nepi ka geus teu maké penghayatan deui, alatan ku bosen. Nepi ka lebah dieu mah pangarang téh ngabéjaan; yén diduakeun téh teu ngeunah—sok najan kasebutna jadi nu ngora.
Bisi aya patarosan kieu, “Ah.., teu ngeunah sotéh meureun mun diduakeunana dina kaayaan hirup di pakampungan, sangsara, jeung matak éra lantaran deukeut jeung tatangga, siga Nonoh?”
Ih, naha da Ineu gé hirupna mah di kota! Cicingna di perumahan nu arang langka wanoh jeung sasama, kadaharanna maké garnish, méja tengah imahna dipapaésan ku buket krisan. Sidik Ineu téh datangna ti kelas sosial “menengah ke atas” nu dalit jeung téknologi informasi saperti BBM.
Komo Arman mah, nyaritana gé sakapeung maké basa Inggris (it’s ok, dinner, no thank, amazing, fantastic). Malah, ku wanoh ka ngaran (Antonio Maria) Banco—juru lukis katurunan Spayol jeung Amérika—gé pituduh yén Arman téh intelék. Najan kitu, keur pangarang mah, kanyataan Arman urang kota jeung intelék téh lain alesan pikeun teu beukieun kana lodéh turubuk, oséng pakis, pais peda beureum, jeung daun putat. Najan dina émprona mah, nu pajar pesenan téh, teu ditoél-toél acan.
Ngaliwatan tokoh Ineu jeung Arman, pangarang siga nu hayang ngamunculkeun sosok jalma-jalma nu boga dua kapribadian. Ineu, upamana, geus puguh haté baruntak; tapi naha bet daék jadi nu kadua jeung maké terus nguatkeun manéh(?).
Geus puguh ari Arman mah, cék Ineu gé “siga nu kalem, nyatana kejem. Siga nu bengis, nyatana romantis.” Lian ti éta, ongkoh Arman téh urang kota, intelék, malah sakapeung mah ngomongna ogé maké basa Inggris; tapi lebah dahar mah karesepna bet kadaharan khas lembur. Boa, cék pangarang mah, nyandung ogé minangka gambaran ti jalma nu boga kapribadian ganda(?).
Tapi, di sagédéngeun éta, sigana pangarang kurang merhatikeun pentingna méré gambaran kahirupan sosial pakotaan nepi ka mangaruhan kana sikep dua tokoh éta. Malah gambaraan ngeunaan kasang tukang Ineu nepi ka sadrah jadi nu ngora gé, taya kelemeng-kelemengna acan. Ngan nu pasti, status Ineu jadi nu ngora téh teu dipikanyaho ku nu kolot.
Mungkin baé mana kitu gé pangarang loba teuing kapangaruhan ku karya-karya saméméhna nu maké téma sabudeureun dapur, sumur, jeung kasur. Jeung dina enyana deuih, carpon “Bonéka” mah miangna tina adegan popolah di dapur nepi ka papacang idangan, sarta eureun dina bab ngaderes cinta di kamar tidur.
–Midang dina Harian Tribun Jabar édisi Saptu ping 21 Méi 2016–


text:
Basa Sunda • Pedaran Basa Sunda • Kemis, 14 Fébruari 2013 02:27
Salasahiji budaya urang Sunda anu alus téh nyaéta soméah hadé ka sémah. Geus kawentar ka mamana urang Indonésia umumna, atuh hususna urang Sunda mah soméah hadé ka sémah.
Dina prak-pakanana, geus galibna lamun aya sémah atawa anu natamu téh osok langsung dihiap-hiap, disina asup ka jero imah. Nya sahanteuna lamun aya jalma anu lunga-longo ka buruan imah téh osok ditanya, "badé ka saha nya...?" Lamun jelas arék natamu téh apanan langsung waé sina asup ka jero imah. Teu kudu apal heula saha sémah téh reujeung naon pamaksudanana, asal arék natamu dihiap sina asup.
Kakara lamun geus dijero imah katut disadiakeun susuguh saayana, ditalék ngeunaan pamaksudanana. Lamun sémahna anyar pinanggih, kakara ditalék ngeunaan dirina. Sémah anu ditarima téh henteu nempo sasahana, asal kacirina miboga maksud anu bener moal ditolak. Saha anu apal anu natamu téh mawa béja anu alus atawa barangkirim sagala.
Ieu budaya téh ceuk implengan mah aya alusna lamun diprakeun pikeun memener gawé pagawé pamaréntahan (pajabat) dina ngajalankeun pancénna ngawulaan rahayat. Arék saha waé pagawéna reujeung nu kumaha waé kalungguhanana. Budaya soméah hadé ka sémah, aya alusna pikeun ngaronjatkeun gawé pagawé pamaréntahan dina ngawulaan kaperluan rahayatna, ti mimiti undakan handap nepikeun ka undakan anu luhur. Sahanteuna lamun disebut anu boga imah anu kasémahan ku rahayat mah, darajat pagawé pamaréntahan téh henteu nyirorot teuing tibatan jadi pakacar atawa babu pikeun rahayatna.
Dina ngajalankeun tugasna ngurus jeung ngawulaan kaperluan rahayat, pagawé pamaréntahan kudu miboga pasipatan sakumaha nu boga imah anu kadatangan sémah. Lamun aya sémah (rahayat) anu datang téh henteu nepikeun ka diantepkeun, tapi kudu ditarima sakumaha narimana nu boga imah ka sémah. Sémah (rahayat) anu datang téh gancang diangkir sina ka jero imah (gedong atawa kantor tempat tugas pagawé pamaréntahan) terus ditalék naon pamaksudanana. Henteu nepikeun ka diantepkeun. Komo diapilainkeun mah. Sanajan henteu apal atawa lain dulur atawa tatangga di imah, asal éta téh rahayat (komo rahayat anu aya di wewengkon pagawéanana), ulah diapilainkeun. Tong bongkéna anu datang téh éta mah rahayat leutik atawa teu wawuh, nepikeun ka diculkeun. Saha waé jeung kumaha waé rahayatna, kudu ditarimakeun natamuna.
Anu kaduana, nu boga imah lamun bakal kadatangan sémah biasana mah osok sayaga di imahna (di tempatna). Atuh dina waktuna kadatangan sémah téh, sémah moal nepikeun ka hamos, nu boga imah euweuh di tempat. Kajaba aya hal-hal anu kacida pentingna anu teu bisa ditinggalkeun. Naha kusabab aya pagawéan atawa kaperluan kulawarga atawa kaperluan anu penting séjénna. Lamun taya kaperluan anu penting mah biasana osok sayaga di tempat. Pikeun pagawé pamaréntahan ogé kudu sayaga di tempat (kantor tempat gawé). Salila tugasna kudu tetep sayaga di tempatna. Kajaba aya halangan anu kacida pentingna. Da geus jelas dina waktuna tugas mah osok aya rahayat anu natamu. Salaku pagawé pamaréntahan mah teu bisa boga alesan ninggalkeun tugas kusabab aya pagawéan séjén salian ti tugasna jadi pagawé pamaréntah. Lamun aya alesan henteu sayaga kusabab aya pagawéan séjén di luar tugas salaku pagawé pamaréntahan, hartina geus nganomerhijikeun pagawéan di luar pagawéan di pamaréntahan (nuduhkeun geus embungeun jadi pagawé pamaréntah). Komo deui lamun euweuh di tempatna téh bari jeung taya alesan nanaon. Kacida teuing.
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Tatandang pangbubuka Liga QNB antara Pérsib Bandung ngalawan Semén Padang dina poé kamari ahirna mah bisa dimeunangkeun ku kleub Pérsib Bandung. Gulna ngan ukur sahiji anu dicitak ku M. Ridwan dina menit ka-19. M.
Ieu tatandang lumangsung kalawan ramé. Pamaén dua kleub silih serang. Ngan hanjakal, susah jadi gulna. Sanajan kasempetan pikeun ngagulkeun kawilang loba, taya anu bisa dijadikeun gul salian ti gul anu dicitak ku M. Ridwan.
Dina ngamimitianana, ieu tatandang téh kahalangan heula ku hujan katut pamaén Semen Padang datangna pandeuri kusabab di jalanna padedet. Atuh, tatandang téh kudu ditunda heula nepikeun ka satengah jam. Dina menit ka-87, lampu anu nyorot ka lapangan tempat maén téh bet pareum sagala. Atuh, tatandangna dieureunkeun heula kurang leuwih satengah jam.
Kusabab meunang, Pérsib Bandung bisa ngumpulkeun poin tilu. Ngan dina klasemén mah henteu bisa langsung jadi jawara kahijina kusabab gulna ngan hiji.
(Potret meunang nginjeum ti Tribunnews)


text:
Joseph Louis Gay-lussac
Joseph Louis Gay-Lussac (6 Désémber 1778 – 9 Méi 1850) nyaéta saurang kimiawan jeung fisikawan Perancis. Anjeunna dipikawanoh alatan dua hukum anu patalina jeung gas, jeung hasil karyana dina campuran cai-alkohol anu dipaké pikeun ngukur kadar alkohol di réa nagara.[1]
Biografi[édit | édit sumber]
Anjeunna lahir di Saint-Léonard-de-Noblat bagian ti Haute-Vienne. anjeunna menang pangatikan mimiti di sakola katolik Catholic Abbey of Bourdeix. Tuluy, dina asuhan Abbot of Dumonteil anjeunna ngamimitian pangatikanana di Paris, anu ahirna asup ka École Polytechnique dina taun 1798.
Karyana[édit | édit sumber]
- 1802- Gay-Lussac mimiti nyieun formulasi hukum, nyaéta hukum Gay-Lussac. Anu nyebutkeun yén masa jeung tekanan gas téh konstan, tuluy volume gas bakal naék kalawan dina tingkat anu teratur upama suhu naék.
- 1804 – Anjeunna jeung Jean-Baptiste Biot nyieun balon hawa panas bisa ngapung anu luhurna nepika 6.4 kilométer dina panalungtikan munggaran ngeunaan atmosfir bumi. Anjeunna boga kahayang pikeun ngumpulkeun conto hawa dina luhurna langit anu béda-béda pikeun ngarekam bébédaanana dina hal suhu jeung kalembaban.
- 1805 _ Bbarengan sobatna jeung élmuwan kolaborator Alexander von Humboldt, anjeunna nimukeun yén komposisi atmosfir téh teu robah alatan turunna tekanan (turunna jangkung). Aranjeunna ogé nimukeun yén cai téh kawangun alatan dua anasir nyaéta hidrogén jeung hiji anasir oksigén.
- 1808 –Anjeunna mangrupa panimu anasir boron
- 1811- Gay-Lussac mikawanoh yé iodine minangka anasir anyar, medar hal-hal ngeunaanana, jeung ngajukeun ngaran “Iodine”[2]
Sumber[édit | édit sumber]
- ↑ Joseph Louis Gay-Lusac (1778–1850)—Physicist and Fire Balloonist". JAMA 187: 771. 1964. PMID 14094304
- ↑ Ede, A. (2006). The Chemical Element: A Historical Perspective. Greenwood Press. p. 133. ISBN 0313333041.


text:
Yuharno Uyuh ONod
Di lembur mah geus ilahar lamun aya hiburan tatanggapan dinu hajat, memeh prung teh sok loba sambutan ti aparat desa, pihak kamanan, tokoh/kokolot lembur jeung wawakil tinu boga hajat. Ari sambutanana sok ngacapruk kamana karep matak pikakeuheuleun nu lalajo. Pas bagean sambuta kepala desa.
" Punten ka para panongton supaya diregepkeun, aya hiji hal anu ku simkuring disampaikeun.., nyaeta salila simkuring ngajabat jadi Kades can pernah curang atawa koropsi..., lain pedah hayang dipilih deui, lain eta tujunana. Ngan sakali deui simkuring mah salila ieu can pernah nggagasab duit ra'yat... sajongjongan jep hadirin jempling. Na atuh bet aya nu aya ngagorowok, sihoreng budak lurah kelas genep SD. "Bohong ketang si bapa mah ngawadul..., ari duit keur nambahan mayar motor si AA, apan tina beas raskin... Budak nyaritana bari lumpat. Lurah kaget reuwas asa diwiwirang ku budakna. Pok deui nyarita. "Hampura ka hadirin.., tong percaya ka budak, percaya mah ka simkuring, sakali deui..., simkuring can pernah koropsi sakumha anu digorowokeun ku pun anak tadi, eta mah gosip, da anu sabenerna meuli motor lain tina raskin tapi tina duit pajeg..... Atuh ari ger teh anu lalajo seuri bari pating gorowok.


text:
Kamis, 06 Februari 2014
*** Talari Sunda Ngaliwet
SUNDA teh beunghar ku tradisi sareng budayana. Salah sahiji tradisi urang Sunda nyaeta ngaliwet. Sangu liwet nyaeta sangu anu didamel dina kastrol sareng dicampur ku bumbu alami sapertos daun salam sareng sereh supados sangu liwet seungit tur nikmat.
Awalna ngaliwet teh dipake ku urang Sunda keur ngaefektifkeun waktu dina masak, biasana diasakan keur waktu istirahat, di sawah, leuweung, atanapi lalampahan. Diasakanna dina kompor atanapi hawu. Biasana sambel, lalab, jeung lauk asin sok janten batur sangu liwet anu nikmat, Sob.
Panyajiana oge unik, Sob. Sangu liwet anu asak, lauk, jeung sambel dibagi rata di luhur daun cau anu rubak. Saterasna jalmi-jalmi calik ngulilingan keur ngaemamna. Cara ngaemamna anu sapertos kitu disebat pabancakan. Eta teu kalebet rangkean budaya ngaliwet, tapi cara ngaemam sapertos kitu hampir pasti aya dina ngaliwet. Bisa ngaronjatkeun rasa babarengan.(zedi/bbs)
Langganan: Posting Komentar (Atom)


text:
Dina Lapak
Fiksimini Basa Sunda
Fikmin # Buruh Nungguan Cempor #
“Mamah tungguan cempor nya, ceuk Ki Guru ge hayang téréh hasil mah kudu saminggu dua kali ngider téh,” ceuk Murod.
“Leuh geuning? Kumaha Mamah keueung remen-remen teuing ditinggalkeun mah, jaba tiris?” Rodiah merengut.
“Jih…nya sing sabar atuh. Pan hayang geulang nu di tarétés berlian, lin?”
“Tambih giwang nya Pah?”
“Sip lah, nanaon oge mangga,” Murod ngiceupan. Laju saged dangdan, lucir, seungit parfum mahal nyambuang tina awakna. Ngagayuh ka teungah peuting kaluar ti imah dijurung teuteup deudeuh Rodiah.
Sataun campleng Rodiah satia nungguan cempor, saminggu dua kali. Teu nolih cape jeung tunduh, dapon tumut ka salaki. Tapi kaayaan acan robah. Murod kalahka ngahunted, sabulan teu daek liar. Sabot ngahuleng, kapireng nu uluk salam. Imas, randa hérang tur gumeulis.
“Dupi akangna nyampak, Ceu?” Imas togmol.
“Aya naon geuning?” Rodiah nanya.
“Kunaon Si Gejul téh ngiles? Rék ménta waragad keur ngajuru! Kudu tanggungjawab jadi lalaki téh kituh, tong hayang ngeunahna wungkul!” Imas garihal.


text:
IEU ajian teh asli ti tatar Sunda. Tujuannana ngajak nu gaib (baca Jin) supaya gotong royong ngabantuan urang mereskeun masalah badag nu kaalaman ku urang tug nepi ka rengse. Ceuk sakaol, ieu ajian the digunakeun ku Sangkuriang basa keur ngabendung walungan Citarum jeung nyieun parahuna dina wanci sapeuting.
Bilih bade nyarobian, mangga ieu bacaanana:
“BISMILLAH HIROHMANIRROHIIM
REMPUG GUNUNG TI GALUNGGUNG
REMPUG JAMI TI JAKSANI
AWAKING TERUNG NGAMBUNG
PANGMAMANGKEUN SORA AWAKING
KULA IBU NGIMPI NGADU DIPICIS DI LANGIT,
MASANG DI AWANG-AWANG
BOGA HUTANG TEU MAYAR
MAYAR KUTANGGA TILEPAN
SAKURUPUK JADI PUYUH
SAGARAPAK JADI HEULANG
MORO MUNDING JANGGAWATI
MAJAPAHIT
MORO BADAN KAULA….. (sebut ngaran urang)
RET JLEG SAJAGAT KABEH,
ASHADU ALLA ILAHA ILALLAH
WAASHADU ANNA MUHAMMADARASULULLAH.”
Cara ngamalkeunana:
1. Puasa biasa 7 poe
2. Maca surah Al-Ikhlas, Alfatihah, jeung An-Nas, masing-masing 7 x tiap ba’da sholat Maghrib.
4. Sholat Tahajud 17 peuting noron.
Ieu ajian bakal aktif mun dibacana bari nahan nafas nyahareup ngulon.
Pantrangan:
Teu meunang ngalanggar aturan agama, nyaeta milaku MALIMA: MADAT, MADON, MATENI, MALING, MAEN (Ngonsumsi narkoba – teu kalebet narik kolor bapa mah-, lacur, maehan, ceceremed, jeung ngadu.***


text:
SINOPSIS:
Berlatar belakang ti pikahareupeun, ti sahiji SMA merekeun perlindungan privasi, dimana ngaran ti kabeh guru jeung murid diditu teu di bere nyaho. 21 siwi SMA eta kakonci di kurang kelas jeung naon nu kudu manehna gawékeun jeung ditempo ku seluruh dunia sacara langsung. Manehna ngan tiasa kaluar mun bisa ngadapetkeun loba “LIKE” ti pamirsana.
CUPLIKAN EPISODE 7 :
LINK DOWNLOAD & STREAMING :
HULU Version
Nihon TV Version
–
STAFF :
(JPN-INDO)
Timer: Nagamine, Saki, & ABSetiawan97
Translator : Nagamine & Nanon_chan23
QC : ameto-kun
Typesetter : ABSetiawan97
K-Effect : Atsukozen
(INDO-SUNDA)
Nu narjamahkeun : Ardy El & Igo (Sakamichi Squad Bandung)
Pemandu Sorak : keykoykuy, NiLuhAyu, Escagara, BlackErika, hunter934, Bass, Renovatio97, Nargyanti, dampo, AKP, mochaccino, toomuchidea, Ö, dll
Hatur nuhun ka nu enggeus ngagunekeun sub ti arurang. Ulah pernah ngarubah WATERMARK & CREDIT NAME jeung me-reupload hasil arurang daek eta sacara langsung atawa ngarubah tanpa sepengetahuan ti arurang!!


text:
Kurang leuwih 60 juta barudak di Indonesia lalajo TV ampir sapoe jeput. Naon bae nu dilalajoanan? Sagala bres, sabab kalolobaanana kolot teu mere katangtuan nu jelas, acara naon bae nu meunang dilalajoan. Ti mimiti acara gosip selebritis; berita kriminal nu teu jauh ti urusan getih; sinetron rumaja nu pinuh ku kekerasan, seks, intrik, mistis, amoral; film dewasa nu diputer ti isuk tepi ka peuting; penampilan grup musik nu barangpakena seksi tur ngahaleuangkeun lagu nu rumpakana ditujukeun pikeun nu geus sawawa; sinetron 'agama' nu lolobana nonjolkeun rekaan azab, jurig, iblis, siluman, jeung saterusna. Oge kaasup acara keur barudak nu ngandung adegan nu teu aman jeung teu pantes dilalajoan ku barudak.
Teu loba barudak nu untung bisa miluan rupa-rupa kagiatan, fasilitas, katut kolot nu toweksa nepi ka maranehanana bisa ngarahkeun barudak sangkan ngagunakeun waktuna pikeun ngalakukeun hal-hal anu leuwih mangpaat tinimbang saukur lalajo TV. Padahal kacida lobana kolot di Indonesia nu ngarasa hariwang lamun nengetan acara siaran TV di urang. Kalangan industri televisi boga argumentasi sorangan pangna maranehanana nyiarkeun acara-acara nu teu merhatikeun kapentingan barudak jeung rumaja. Intina, kapentingan bisnis geus ngelehkeun tur nempatkeun barudak jeung rumaja dina posisi saukur jadi pasar nu kudu dimangpaatkeun. Sanajan sababaraha stasiun TV geus mimiti ngomean eusi siaranana, tetep we teu bisa mupus kasalahan maranehanana nu katukang-tukang dina enggoning mere 'dahareun' nu geus ngaruksak jiwa puluhan juta barudak di Indonesia.
Pamarentah katut institusi sejenna, geus kabuktian teu mampuh nyieun aturan nu bisa maksa industri televisi sangkan leuwih sopan dina nyiarkeun acara-acarana. Ku kituna, euweuh deui pilihan sejen iwal ti urang sarerea nu kudu nangtukeun sikep dina nyanghareupan situasi saperti kieu. Anggota masarakat nu sauyunan tur ngabogaan sikep nu sarua pikeun nolak perilaku industri televisi di urang, bakal jadi kakuatan rohaka lamun jumlahna beuki ngalobaan. Penolakan ku masarakat nu nyata-nyata mangrupa pasar pikeun industri televisi, dina waktuna bakal jadi kakuatan anu kacida gedena.
Nya ku sabab eta pisan perlu dilakukeun 'Gerakan HARI TANPA TV'. Poe Minggu 23 Juli 2006 anu marengan jeung HARI ANAK NASIONAL dipilih pikeun dijadikeun HARI TANPA TV nu mangrupa bentuk kaprihatinan masarakat kana tayangan TV nu teu aman jeung teu pantes pikeun barudak. Suksesna ieu gerakan bakal ngabuktikeun yen lamun masarakat bisa sabilulungan nolak kana perilaku industri televisi, nya di dinya pisan urang bisa miharep ayana kamajuan ka nu leuwih hade.
Jadi, diantos pangrojongna sakantenan bilih bade ngagabung mieling HARI TANPA TV. Dina poeanana, pareuman TV sapoe jeput sarta ajak barudak pikeun ngalakukeun kagiatan sejen nu leuwih mangpaat.
Sakabeh unsur masarakat bisa ngirim pangrojongna kana:
Fax : 021-9246539 - Yayasan Kita dan Buah Hati
021-8406553 – Yayasan Pengembangan Media Anak/Kidia
E-mail : haritanpatv@kidia.org
kitadanbuahhati@yahoo.com
Telepon : 021-80871763
SMS : 0815-8556547
Website : www.kidia.org (Info leuwih jero ngeunaan ieu gerakan)
Mun isu ieu dianggap penting, disuhunkeun rido galihna kanggo mangnyebarkeun ka rerencangan, baraya, jst.
Manawi kalandep, mangga tingali seratan sanesna:


text:
Hasil Pencarian
Hasil pencarian untuk kata kunci sumegruk (3)
- NADOMAN NURUL HIKMAH, DARAS I (bagian 7)Al Baqarah (Surat Kadua) - ayat 115 d/k 126
23 Feb 2004 - 7:50 am
61. NURUL HIKMAH (:2/115) - rhs, 4 Syawal 1421 H
- Sapanjang nyanghareup ngulon, ngetan deui ngetan deui,
sapanjang nyanghareup ngidul, ngaler deui ngaler deui,
- Madhab opat sagemblengna, jagat raya sagebarna,
kagungan Alloh Ta'ala, kalimpudan iradah-Na.
- Rahmat kurnia Mantenna, ngalingkupan jagat raya,
jembar teu aya watesna, Alloh Nu Maha Uninga.
- Sabudeurna puter jagat, estu kalampud kalampat,
kacebor ku rahmat ni'mat, ti Alloh Nu Maha Ha'at.
- Sapanjang nyanghareup ngulon, ngetan deui ngetan deui,
- NADOMAN NURUL HIKMAH, DARAS I (bagian 4)Al Baqarah (Surat Kadua) - Ayat 51 d/k 66
17 Feb 2003 - 5:45 am
31. ULAH NURUTAN JELEMA ANU DOLIM (:2/51,52) - rhs, 1 Syawal 1421 H
- Nu dolim tong diturutan, baheula geus kaalaman,
umat jaman Nabi Musa, nyarembah arca berhala.
- Padahal geus dielingan, ku Nabi Musa utusan,
dina Toret geus diserat, Alloh maparin amanat.
- Urang ge jaman ayeuna, kade ulah kitu peta,
gawe ngumpul-ngumpul harta, harta dijieun berhala.
- Mun rumaos nyorang lepat, atuh kedah gancang tobat,
da Alloh mah Maha Heman, ngahapunten kalepatan.
- Nu dolim tong diturutan, baheula geus kaalaman,
- Naskah Kuna: WAWACAN LUTUNG KASARUNGOleh: Drs. H. Rd. Hidayat Suryalaga
11 Jul 2002 - 4:55 am
Meureun hidep ge geus nguping, carios sepuh baheula, aya dongeng anu rame, carita pantun asalna, asli dongeng ti Sunda, carita Lutung Kasarung, kieu geura lalakonna.
Kacaturkeun hiji wanci, tempatna di Kahiangan, bujangga karempel kabeh, para pohaci harempak, sareng hiji satria, kasep putra Sunan ambu, nu jenengan Guru Minda.